বিক্ষোভে উত্তাল কৃষকরা, ভারতবাসীর স্বাদ ‘আমুল’ পাল্টে দিলেন ত্রিভুবনদাস - Prohor\nসিমন রায় | November 29, 2020\n‘আমুল- দ্য টেস্ট অফ ইন্ডিয়া’। শহরে-মফস্বলে দু-চারটে দোকান পরে পরেই এই বিজ্ঞাপন প্রায় সকলেরই মুখস্থ হয়ে গেছে। সকালবেলা চায়ের দুধ থেকে পাঁউরুটিতে মাখিয়ে খাবার মাখন সবকিছুরই একটাই নির্ভরযোগ্য ঠিকানা ‘আমুল’। ভারতের সবথেকে বৃহৎ দুধ ও দুগ্ধজাত দ্রব্য উৎপাদনে প্রায় পঞ্চাশ বছর ধরে সবার আগে, একেবারে সামনের সারিতে রয়েছে ‘আমুল’ নামের এই সংস্থাটি। সংবাদমাধ্যমে, পত্রিকায় ভারতের নানা গুরুত্বপূর্ণ ঘটনায় যে লাল ববি প্রিন্টের ফ্রক পরিহিত লালচে বাদামী চুলের কিশোরী মেয়েটিকে বারবার প্রতিক্রিয়া জানাতে দেখা গেছে, সে এই আমুলেরই ‘ম্যাসকট’। সব মিলিয়ে ভারতবাসীর জনমানসে বহু বছর ধরেই আমুল যেমন তার ‘ব্র্যান্ড ভ্যালু’ বজায় রেখে চলেছে, তেমনই ভারতবাসীর স্বাদও আমূল বদলে দিয়েছে সেই ৫০ বছর আগে থেকে। আর এই ‘আমুল’-এর প্রতিষ্ঠাতা ছিলেন গুজরাটের বিখ্যাত সমাজকর্মী ত্রিভুবনদাস কিশিভাই পটেল। ত্রিভুবনদাস পটেল ছিলেন একজন গান্ধীপন্থী স্বাধীনতা সংগ্রামীও।\nগুজরাটের খেদা জেলার আনন্দ-এ ১৯০৩ সালের ২২ অক্টোবর ত্রিভুবনদাস কিশিভাই পটেলের জন্ম হয়। তাঁর বাবার নাম শ্রী কিশিভাই পটেল এবং মায়ের নাম শ্রীমতি লখিবা। তাঁরা তিন ভাই ছিলেন – শ্রী ভগবানদাস পটেল, শ্রী চিম্মনভাই পটেল এবং তিনি। তাঁর বাবা ছিলেন একজন কৃষক। ত্রিভুবনদাস পটেলের প্রাথমিক পড়াশোনা শুরু হয়েছিল নানাধ্নি ধর্মশালায়। তারপর তিনি ভর্তি হন আনন্দ প্রাইমারি স্কুল-এ। এছাড়া নিউ ইংলিশ স্কুল থেকে তিনি বাকি পড়াশোনা শেষ করেন। এই স্কুলটি বর্তমানে ডি এন হাই স্কুল অফ কারোটার এডুকেশন সোসাইটি নামে পরিচিত। এরপরে ত্রিভুবনদাস ভর্তি হন আমেদাবাদের গুজরাট বিদ্যাপীঠ-এ স্নাতক স্তরের পড়াশোনার জন্য। এই বিশ্ববিদ্যালয়ে পড়াকালীনই তিনি মহাত্মা গান্ধীর অনুপ্রেরণায় স্বাধীনতা সংগ্রামে যুক্ত হয়ে পড়েন। তিনি মহাত্মা গান্ধীর নেতৃত্বে আইন অমান্য আন্দোলন, গ্রামীণ উন্নতি এবং অস্পৃশ্যতা দূরীকরণ আন্দোলনে সম্পূর্ণভাবে নিয়োজিত ছিলেন। ১৯১৮ সালে তিনি মণিলক্ষ্মী মোতিভাই পটেলকে বিবাহ করেন। ১৯৪৮ থেকে ১৯৮৩ পর্যন্ত তিনি হরিজন সেবক সমিতি’র সভাপতি ছিলেন। নাসিক-এ ১৯৩০ সালে তিনি প্রথম কারারুদ্ধ হন লবণ সত্যাগ্রহে যোগ দেবার জন্য। মহাত্মা গান্ধী এবং সর্দার বল্লভভাই প্যাটেলের অনুপ্রেরণায় ভারতের স্বাধীনতা সংগ্রামে অংশ নিয়েছিলেন তিনি। তারপর ১৯৪০ সালের শেষদিকে, সর্দার বল্লভভাই প্যাটেলের নির্দেশে তিনি খেদা জেলায় কৃষকদের সঙ্গে কাজ শুরু করেন।\nসেসময় পলসন এন্ড পলসন ডেয়ারির একচেটিয়া ব্যবসা ছিল ‘বম্বে মিল্ক স্কিম’। কেন্দ্রীয় সরকার এই সংস্থাকেই দুধ উৎপাদন ও সরবরাহের দায়িত্ব দিয়েছিল। কিন্তু যে কৃষকরা দুধ সংগ্রহ করে আনত, গ্রামে গ্রামে পৌঁছে দিত তাদের ঠিকমতো বেতন দেওয়া হচ্ছিল না। তাই সমস্ত কৃষক ক্ষোভে ত্রিভুবনদাসের কাছে এসে প্রতিবাদ জানায় এই অনৈতিক ব্যবস্থাপনার বিরুদ্ধে। ত্রিভুবনদাস পটেল মোরারজি দেশাই-এর সহায়তায় সমস্ত কৃষকদের সংঘবদ্ধ করেন। তারা সকলে পলসন ডেয়ারির হয়ে কোনোপ্রকার কাজ করতে অস্বীকার করে, বন্ধ চলে। সেই থেকেই ১৯৪৬ সালের ১৪ ডিসেম্বর ত্রিভুবনদাসের উদ্যোগে তৈরি হয় কায়রা জেলার সমবায় দুগ্ধ উৎপাদক ইউনিয়ন লিমিটেড। ১৯৫৫ সালে এই সংস্থার নাম হয় ‘আমুল’। এই সংস্থার কর্মোদ্যোগের ফলেই আজ ভারত সারা বিশ্বে দুধ ও দুগ্ধজাত দ্রব্য উৎপাদনে সবার থেকে এগিয়ে। ত্রিভুবনদাসের সঙ্গে যোগ দিয়েছিলেন ড. ভার্ঘিস কুরিয়েন (Varghese Kurien) এবং ছিলেন মিচিগান বিশ্ববিদ্যালয়ে ডেয়ারি প্রযুক্তিতে প্রশিক্ষণপ্রাপ্ত আরেক তরুণ দলায়া (Dalaya)। এই ত্রয়ীর উদ্যোগে কায়রা জেলার সমবায় দুগ্ধ প্রকল্প সারা দেশে বিখ্যাত হয়ে পড়ে। সেসময় প্রাকৃতিক কারণেই গরমকালে মোষের দুধ উৎপাদন কম হত, আবার শীতকালে অতিরিক্ত পরিমাণে দুধ উৎপাদন হত। শীতকালে মোষের এরকম অবস্থাকে বলা হয় ‘উইন্টার ফ্লাশ’। ফলে সমস্যা ছিল সারা বছরব্যাপী দুধের যোগান একইরকম রাখা। তাই দলায়া ডেনমার্কে গিয়ে শিখে এসেছিলেন কীভাবে প্রযুক্তির সাহায্যে শীতকালে উৎপন্ন অতিরিক্ত দুধকে গুঁড়ো দুধে পরিণত করা যায়। এই গুঁড়ো দুধ সংরক্ষণ করে রাখা যায় এবং গরমকালে যখন দুধের ঘাটতি থাকে তখন তা প্রাপ্ত দুধের সঙ্গে মিশিয়ে সরবরাহের পরিমাণে বছরব্যাপী ভারসাম্য রাখা যায়।\nড. কুরিয়েন যোগ দেবার পর এই সমবায়ের খ্যাতি আশেপাশের মেহসানা, বরোদা, সবরকণ্ঠ ইত্যাদি নানা গ্রামে ছড়িয়ে পড়ে। পরপর আরো পাঁচটি ডেয়ারি ইউনিয়ন তৈরি হয়। ত্রিভুবনদাস পটেলের নেতৃত্ব ও নির্দেশনায় এবং ড. ভার্ঘিস কুরিয়েনের সহায়তায় গুজরাটের আনন্দ-এ পরপর শুরু হয় গুজরাট কো-অপারেটিভ মিল্ক মার্কেটিং ফেডারেশন, ন্যাশনাল ডেয়ারি ডেভেলপমেন্ট বোর্ড এবং ইনস্টিটিউট অফ রুরাল ম্যানেজমেন্ট। ভারতের মধ্যে প্রথম এই ‘আমুল’ই দুধ উৎপাদনে ড্রায়ার-স্প্রেয়ার প্রযুক্তি ব্যবহার করেছিল। ১৯৫৫ সালের অক্টোবর মাসে খেদা ডেয়ারিতে চালু হয়েছিল ‘নিরো অ্যাটোমাইসার’, মোষের দুধকে শুকনো করার জন্য নির্মিত বিশ্বের প্রথম ‘স্প্রেয়ার-ড্রায়ার’।\nআর এভাবেই ১৯৭০-এ সারা ভারতব্যাপী ‘শ্বেত বিপ্লব’- ঘটিয়েছিলেন ত্রিভুবনদাস এবং বিশেষত ড. কুরিয়েন। এই বছরই ‘অপারেশন ফ্লাড’ নামে যে প্রজেক্টটি ন্যাশনাল ডেয়ারি ডেভেলপমেন্ট বোর্ড চালু করে, তার ফলে প্রচুর দুগ্ধ উৎপাদক কৃষক, গো-পালনকারী দরিদ্র ভারতীয় আর্থিকভাবে স্বনির্ভর হন। এই সাফল্যেরই নাম দেওয়া হয় ‘শ্বেত বিপ্লব’। এই প্রেক্ষাপটেই বিখ্যাত পরিচালক শ্যাম বেনেগাল একটি ছবিও তৈরি করেছিলেন। চিত্রনাট্য লিখেছিলেন বিজয় তেণ্ডুলকর এবং ড. ভার্ঘিস কুরিয়েন। ১৯৭৬ সালে মুক্তি পাওয়া সাড়া জাগানো সেই ছবির নাম ‘মন্থন’। ছবিতে অভিনয় করেছিলেন গিরিশ কারনাড, কুলভূষণ খারবান্দা, নাসিরুদিন শাহ, স্মিতা পাতিল প্রমুখ। খেদা জেলায় দুগ্ধ সমবায় প্রকল্পের কারিগর ত্রিভুবনদাসের চরিত্রে অভিনয় করেছিলেন নাসিরুদ্দিন শাহ। এই ছবিটি অবিশ্বাস্যভাবে ভারতীয় চলচ্চিত্রের ইতিহাসে বিশেষ স্মরণীয় হয়ে রয়েছে। তার দুটি কারণ – প্রথমত মুক্তি পাওয়ার পরের বছরই এই ছবিটি ‘ন্যাশনাল ফিল্ম অ্যাওয়ার্ড’ পায়, ১৯৭৭ সালে। ছবিতে ব্যবহৃত বিখ্যাত গান ‘মেরো নাম কাথাপারে’র জন্য গায়িকা প্রীতি সাগর সেরা মহিলা প্লে-ব্যাক গায়িকা হিসেবে পান ফিল্মফেয়ার অ্যাওয়ার্ড। এই গানটিই পরে ‘আমুল’-এর বিজ্ঞাপনে ব্যবহার করা হয়। আর দ্বিতীয় কারণ হল, এই ‘মন্থন’ হল ভারতীয় চলচ্চিত্রের ইতিহাসে প্রথম সাধারণ মানুষের সঞ্চিত অর্থে নির্মিত ছবি যাকে বলে ‘ক্রাউড ফান্ডিং’।\n১৯৬৩ সালে ‘কমিউনিটি লিডারশিপ’-এর জন্য ‘রামন ম্যাগসেসাই পুরস্কার’ এবং ১৯৬৪-তে ভারত সরকারের থেকে ‘পদ্মভূষণ’ পুরস্কার পেয়েছিলেন ‘আমুল’-এর প্রতিষ্ঠাতা এবং প্রথম চেয়ারম্যান ত্রিভুবনদাস কিশিভাই পটেল। ভারতের প্রদেশ কংগ্রেস কমিটি এবং ভারতীয় জাতীয় কংগ্রেস-এর এককালীন সভাপতিও ছিলেন তিনি। শুনলে আশ্চর্য হতে হয়, সর্দার বল্লভভাই প্যাটেলের অনুগামী এই মানুষটি বল্লভভাই প্যাটেলের উপর নির্মীয়মান তথ্যচিত্র ‘সর্দার’-এর জন্য বহু অর্থসাহায্য করেছিলেন। ত্রিভুবনদাসের সমগ্র জীবনে ও কাজে ‘সর্দার’-এর প্রভাব ছিল সুগভীর। ১৯৯৪ সালের ৩ জুন মৃত্যু হলেও ত্রিভুবনদাসের ‘আমুল’ আজও ‘দ্য টেস্ট অফ ইন্ডিয়া’।\nকাজ পাননি বাংলায়, মুম্বাই-এ প্রতিষ্ঠা পেয়েও নিজের শিকড়েই বুঁদ শিল্পী অনিকেত মিত্র\nProhorTribhuvandas PatelGujratAmulTaste Of IndiaFounderFreedom FighterMilk\nPrevious News যুবসমাজকে সম্প্রীতি ও সাম্যের পাঠ দিয়ে দেশের সেরা সমাজকর্মী আশরাফ প্যাটেল Next News গল্পের মোগলি ছিল বাস্তবেও; ভারতের ‘বুনো শিশু’-র কথাই লিখেছেন রুডইয়ার্ড কিপলিং!\nআর কারও গোলামি নয়; মাস্টারদার সঙ্গী বিপ্লবী সুরেশ দে প্রতিষ্ঠা…\nবিপ্লবী দীনেশ গুপ্তের সঙ্গে চ্যাপলিনের সিনেমা দেখেছেন ভানু, করেছেন গুপ্তচরের…\nযুগে-যুগে রামায়ণ লিখেছেন যে সাহসিনীরা, তাঁদের পাশেই দাঁড়িয়েছিলেন নবনীতা\nগল্পের মোগলি ছিল বাস্তবেও; ভারতের ‘বুনো শিশু’-র কথাই লিখেছেন রুডইয়ার্ড কিপলিং!


প্রকৃতির অদ্ভুত খেয়াল ১২ - রিও টিন্টো লাল নদী -Deshebideshe\nপ্রকৃতির অদ্ভুত খেয়াল ১২ - রিও টিন্টো লাল নদী\nমাদ্রিদ, ২৯ আগষ্ট- লাল নদী। কিসের এই লাল? রক্তের নাকি আগুনের? নদী আবার কখনো লাল হয়? এ কেমন নদী? এই প্রশ্ন শুধু আপনার আমার নয়, এই প্রশ্ন আজকেরও নয়। বহুকাল আগের, বহু জ্ঞানীর, বহু সাধারণের।\nস্পেনের নের্ভা শহরে আন্দুলুসিয়ার সিয়েরা ডি হুয়েল্ভা পর্বত থেকে এই নদীর উৎপত্তি। নদীটি বয়ে চলেছে দেশটির দক্ষিণ-পশ্চিম দিকে। প্রায় পাঁচ হাজার বছর ধরে, তামা , সোনা , রূপা এবং অন্যান্য খনিজ লোহা দ্রবীভুত হয়ে নদীটিকে একটি অদ্ভুত লালচে রঙ দিয়েছে।\nরেড রিভার বা লাল নদীকে ধরা হয় কপার এজ এবং ব্রোঞ্জ এজ উভয়ের জন্মস্থান হিসেবে। ইবেরিয়ান এবং টারটেশিয়ানরা ৩ হাজার খৃষ্টপূর্বাব্দে এই নদীতে খনন কাজ শুরু করেন। তারা অনুসরণ করেছিলেন ফনেশিয়ান, গ্রীক, রোমান, ভিসিগথ এবং মোরদের। এরপর শত বছর ধরে নদীটি পরিত্যাক্ত ছিল। ১৭২৪ সালে স্প্যানিশ সরকার এটিকে পুনরুদ্ধার করেন।\nযুক্তরাজ্যের বিভিন্ন কোম্পানির অতিরিক্ত খননের কারণে ১৯ শতকে নদীটি গণমানুষের জন্য হুমকী হয়ে দাঁড়ায়। কারণ এর এসিডিটি লেবেল অনেক বেড়ে যায় যা জীব এবং প্রকৃতির জন্য মারাত্মক ক্ষতিকারক। তখন মাল্টিন্যাশনাল কোম্পানি রিও টিন্টো কে এই নদীর দায়িত্ব দেওয়া হয়। এখন যদিও তারা আর নদীটির ব্যবস্থাপনায় নেই, কিন্তু বিংশ শতকের শেষের দিকে কোম্পানিটি বিশ্বের সবচেয়ে বড় খনন কোম্পানিতে পরিণত হয়। লাল নদীরও আরেক নাম হয়ে দাঁড়ায় 'রিও টিন্টো'।\nউচ্চ মাত্রার এসিডিটি মানুষকে নদীটি থেকে দূরে সরিয়ে দিলেও বিজ্ঞানীদের নিয়ে এসেছে আরও কাছে। এক্সট্রিমোফিল বায়ুজীবী ব্যাকটেরিয়া পানিতে এক ধরনের অবস্থা তৈরি করে যার সাথে মিল পাওয়া যায় সৌরজগতের অন্যান্য এলাকার আবহাওয়ার সাথে। জুপিটারের চাঁদ ইউরোপা। ধারণা করা হয় এর মাটির নিচে আছে এসিডের সমুদ্র। আমাদের গ্রহের লাল নদীর মতই।\nরিও টিন্টোর জীব যেসব ব্যাকটেরিয়া তারা লোহা এবং সালফাইড মিনারেল খেয়ে বাঁচে যা নদীর তলদেশে পাথরের গায়ে লেগে থাকে। ধারণা করা হয় ইউরোপার জীব বৈশিষ্ট্যের সাথে এর মিল রয়েছে। নদীটি কাডিজ উপসাগরে গিয়ে মিশেছে।


মোদির শিক্ষাগত যোগ্যতা নিয়ে প্রশ্ন তুলে দিলেন কেজরি - খবর, সাস্থ,রূপচর্চা,মোবাইল টিপস,ভিডিও টিউটোরিয়াল,ডাউনলোড\nমোদির শিক্ষাগত যোগ্যতা নিয়ে প্রশ্ন তুলে দিলেন কেজরি\n.: প্রধানমন্ত্রী নরেন্দ্র মোদির বিরুদ্ধে বিস্ফোরক মন্তব্য করলেন দিল্লির মুখ্যমন্ত্রী অরবিন্দ কেজরিওয়াল৷ বৃহস্পতিবার প্রধানমন্ত্রীর শিক্ষাগত যোগ্যতা নিয়ে বড়সড় প্রশ্ন তুলে দিলেন আম আদমি পার্টির এই শীর্ষ নেতা৷ জাতীয় অর্থনীতি সম্পর্কে কী বোঝেন মোদি যে দেশজুড়ে বড় নোট বাতিল করার সিদ্ধান্ত নিয়ে ফেললেন, প্রশ্ন তুলেছেন দিল্লির মুখ্যমন্ত্রী৷\nএদিন এক সাংবাদিক বৈঠকে কেজরি বলেন, “প্রধানমন্ত্রী নিজেই জানেন না তিনি ঠিক কী করছেন৷ তাঁর শিক্ষাগত যোগ্যতা সম্পর্কে প্রকাশে আনা উচিত৷” মুখ্যমন্ত্রী আরও বলেন, “মোদিজির শিক্ষাগত যোগ্যতা নিয়ে একটি মামলা গুজরাত হাই কোর্টের বিচারাধীন৷ ওই মামলার উপর আদালতের স্থগিতাদেশ চেয়ে প্রধানমন্ত্রী তাঁর ঘনিষ্ঠ ও সেরা আইনজীবী তুষার মেহতাকে নিয়োগ করেছেন৷ কেন এত ভয় মোদির?”\nসাংবাদিক বৈঠকেই থেমে না থেকে পরে টুইটও করেন কেজরিওয়াল৷ সেখানে তিনি লেখেন, “গোটা দেশ প্রধানমন্ত্রীর নোট বাতিলের সিদ্ধান্তের ভুক্তভোগী৷ মানুষ জানতে চান মোদি কতদূর পড়াশোনা করেছেন? তিনি কী আদৌ অর্থনীতিটা বোঝেন?” একা মোদি নন, কেজরির বাক্যবাণ থেকে রেহাই পাননি কংগ্রেস সহ-সভাপতি রাহুল গান্ধীও৷ বিজেপি ও কংগ্রেস ‘ফ্রেন্ডলি ম্যাচ’ খেলছে বলে গতকাল অভিযোগ করেন মুখ্যমন্ত্রী৷ কপ্টার কেলেঙ্কারি থেকে পিঠ বাঁচাতেই কংগ্রেস-বিজেপি জোট বেঁধেছে তাঁর অভিযোগ৷\nবিটিআরসির গণশুনানি শুরু, অর্ধেকই আসেননি


ছবির নাম 'লিপস্টিক আন্ডার মাই বোরকা' কেন?\nছবির নাম ‘লিপস্টিক আন্ডার মাই বোরকা’ কেন?\n- চ্যানেল আই অনলাইন ১২ জুলাই, ২০১৭ ১৬:৫৯\n‘লিপস্টিক আন্ডার মাই বোরখা’\n‘লিপস্টিক আন্ডার মাই বোরকা’- একটি বিতর্কিত ছবির আলোচিত নাম। অবশেষে এই নামের ব্যাপারে সব কৌতূহল মিটিয়েছেন ছবির পরিচালক অলংকৃতা শ্রীবাস্তব। তার মতে, যতই চেষ্টা করুন নারীদের ইচ্ছাশক্তি এবং স্বপ্ন সমাজ নষ্ট করতে পারবে না। আর সেই প্রেক্ষাপটেই এই নাম রেখেছেন তিনি।\nঅলংকৃতা সম্প্রতি ‘লিপস্টিক আন্ডার মাই বোরকা’ ছবির প্রচারণার অনুষ্ঠানে অংশগ্রহণ করেছেন। সেখানে তাকে জিজ্ঞেস করা হয় এই টাইটেল সম্পর্কে। তিনি বলেন, ‘লিপস্টিক আন্ডার মাই বোরকা’ একটি মেটাফোরিক টাইটেল। নারীর হৃদয়ে সব সময়ই মুক্ত হওয়ার বাসনা স্পন্দিত হয়, এই ধারণা থেকেই নামটি দেওয়া হয়েছে।\nতিনি আরও বলেন, জনসম্মুখে অনেক কিছুই করার অনুমতি নেই নারীদের। কিন্তু লুকিয়ে করা হয় সেসব। সেগুলোও ফুটিয়ে তোলা হয়েছে ছবিতে। নারীর গোপন ইচ্ছা এবং লক্ষ্যগুলোই তুলে ধরেছে ছবির নামটি।\n২০১৬ সালের অক্টোবরে মুক্তি পাওয়ার কথা ছিলে প্রকাশ ঝা প্রযোজিত ‘লিপস্টিক আন্ডার মাই বোরকা’। মুক্তির আগেই সেন্সর জটিলতায় আটকে পড়ে কঙ্কনা সেন শর্মা ও রত্না পাঠক অভিনীত ছবিটি। পরবর্তীতে ছবিটি থেকে কিছু শব্দ ও দৃশ্য বাদ দিয়ে এটি মুক্তি দেওয়ার বিষয়ে সম্মত হন সেন্সর বোর্ড সদস্যরা। অবশেষে ২১ জুলাই মুক্তি পেতে যাচ্ছে ছবিটি। হিন্দুস্তান টাইমস।\nকঙ্কনা সেন শর্মারত্না পাঠকলিপস্টিক আন্ডার মাই বোরখা\nভালোবাসা পেতে জন্মেছে আব্রাম\nভেঙ্গে গেলো কঙ্কনা-রণবীরের সংসার


ফজলে হাসান আবেদের মৃত্যুতে ড. ইউনুসের আবেগঘন স্ট্যাটাস – SonarBangla24.net\nHome/আন্তর্জাতিক/ফজলে হাসান আবেদের মৃত্যুতে ড. ইউনুসের আবেগঘন স্ট্যাটাস\nDecember 21, 2019\tআন্তর্জাতিক, জাতীয়, মতামত, শিরোনাম Leaveacomment 208 Views\nব্র্যাকের প্রতিষ্ঠাতা স্যার ফজলে হাসান আবেদের মৃত্যুতে এক আবেগঘন স্ট্যাটাস দিয়েছেন শান্তিতে নোবেলজয়ী ড. মোহাম্মদ ইউনুস। শুক্রবার রাতে পৃথিবী ছেড়ে বিদায় নিয়েছেন ফজলে হাসান আবেদ। তার মৃত্যুতে শোক জানিয়েছেন রাষ্ট্রপতি আবদুল হামিদ ও প্রধানমন্ত্রী শেখ হাসিনা।\nব্যক্তিগত জীবনে ড. ইউনুস ও ফজলে হাসান আবেদের মধ্যে ছিল চমৎকার বন্ধুত্বপূর্ণ সম্পর্ক। বন্ধুর না ফেরার দেশে চলে যাওয়ায় শোকাচ্ছন্ন ড. ইউনুস নিজের ভেরিয়ফায়েড ফেসবুক অ্যাকাউন্টে ‘তুমি আমাদের চিরসাথী’ শিরোনামে এক আবেঘন স্ট্যাটাস দিয়েছেন।\nপাঠকের উদ্দেশে তার সেই স্ট্যাটাসটি হুবহু তুলে দেয়া হলো-‘আবেদ চলে গেলো। কিন্তু তাকে বিদায় জানানো সম্ভব হবে না। সে আমাদের চিরসাথী হয়ে থাকবে। মুক্তিযুদ্ধ থেকে শুরু করে আজ পর্যন্ত সে সমাজের রন্ধ্রে রন্ধ্রে ঢুকে পড়েছে।\nসমাজের কোনো পরত নেই যেখানে আবেদের কর্মকান্ডের বাতাস লাগেনি। বাংলাদেশে সমাজের যে বিপুল পরিবর্তন হয়েছে আবেদ তার প্রধান রূপকার। সমাজের যত ভাঙ্গাচোরা অলিগলি, চোরাবালি, অলীক নিয়মনীতির ফাঁদ সর্বত্র ছড়িয়ে ছিল সবকিছুতে আবেদ তার সৃজনশীল প্রতিভার ছোঁয়া লাগিয়েছে।\nএই ছোঁয়া লাগিয়ে সবকিছু পাল্টে দিয়ে তাকে নতুন কাঠামোয় নিয়ে আসাই ছিল আবেদের ব্রত। এটা বললে বোধ হয় বাড়িয়ে বলা হবে না যে, বাংলাদেশের সতেরো কোটি মানুষের মধ্যে খুব কম মানুষই আছেন যিনি জীবনে কোনো না কোনোভাবে আবেদের কর্মকান্ডের সুফল ভোগ করেন নি।\nআবেদ বাংলাদেশের গরীব মানুষের সামাজিক ও অর্থনৈতিক মুক্তির অসাধারণ কারিগর। বাংলাদেশের সাধারণ মানুষের আর্থিক দৈন্যের মুক্তিদাতা। সে নিরবে তার বিশাল কর্মকান্ড গড়ে তুলেছে। সে মানুষকে ডাক দিয়ে বসে থাকেনি, একাই এগিয়ে গেছে। সমস্ত দায়িত্ব নিজের কাঁধে নিয়ে।\nসে একাই এগিয়ে গেছে – একেবারে পুরো কাজটা সমাধা করার জন্য।আবেদ সারা বিশ্বে এনজিও-র কনসেপ্ট বদলে দিয়েছে। একটি এনজিও দেশব্যাপী প্রায় সকল সমস্যার সামগ্রিক সমাধান দেবার জন্য এগিয়ে আসতে পারবে এরকম ধারণা ছিল একেবারে অকল্পনীয়।\nভারত পাকিস্তান নেপাল শ্রীলংকার অর্থনৈতিক গবেষকদের কাছ থেকে বরাবরই একটি প্রশ্ন আসে: বাংলাদেশে যে যা-ই করে সেটা দেশব্যাপী করে ফেলে – আমাদের দেশে এরকম হয়না কেন? আমার বরাবরের জবাব ছিল তোমাদের দেশে ত এখনো আবেদের জন্ম হয়নি।আবেদ একটি আত্মপ্রত্যয়ী বাংলাদেশ তৈরী করে দিয়ে গেছে।\nতার দুরন্ত সাহস, আত্মবিশ্বাস, সৃজনশীলতার কাহিনী আগামী সকল প্রজন্মকে অনবরতভাবে শক্তি যুগিয়ে যাবে। বহু প্রজন্ম পরেও আবেদ তাদের কাছে বাংলাদেশ হয়ে বেঁচে থাকবে। তুমি যে-বাংলাদেশ বানিয়ে দিয়ে গেছো তার বুনিয়াদের উপর দ্রুত আমাদের কাঙ্খিত বাংলাদেশ গড়ার দায়িত্ব নেয়া পরবর্তী প্রজন্মের জন্য সহজ হলো।আবেদ, তোমার কাছে জাতি চিরকৃতজ্ঞ হয়ে থাকবে।যুগান্তর\nPrevious রাজনগরের সাবেক চেয়ারম্যান ফারুকের উপর হামলাঃ মামলায় ৮ জন অভিযুক্ত\nNext মানবতার কল্যাণে শীতার্ত মানুষের পাশে দাঁড়ান – ড. মুহাম্মদ রেজাউল করিম


স্বামীর সাথে স্ত্রীর রক্তের গ্রুপ মিলে গেলে কি হয় জানেন? জানুন অবাক হবেন… » Bengali Viral News\nSanjib in অন্যান্য\nস্বামীর সাথে স্ত্রীর রক্তের গ্রুপ মিলে গেলে কি হয় জানেন? জানুন অবাক হবেন…\nরক্ত (Blood) হল উচ্চশ্রেণীর প্রাণিদেহের এক প্রকার কোষবহুল, বহু জৈব ও অজৈব পদার্থের সমন্বয়ে গঠিত সামান্য লবণাক্ত, আঠালো, ক্ষারধর্মী ও লালবর্ণের ঘন তরল পদার্থ যা হৃৎপিন্ড, ধমনী, শিরা ও কৈশিক জালিকার মধ্য দিয়ে নিয়মিত প্রবাহিত হয়। রক্ত একধরণের তরল যোজক কলা। রক্ত প্রধানত দেহে অক্সিজেন, কার্বন ডাই অক্সাইড এবং অন্যান্য বর্জ্য পদার্থ পরিবাহিত করে। রক্ত হল আমাদেরে দেহের জ্বালানি স্বরূপ। মানবদেহে শতকরা ৮ ভাগ রক্ত থাকে (গড়ে মানবদেহে ৫-৬ লিটার রক্ত থাকে)। রক্তের PH সামান্য ক্ষারীয় অর্থাৎ ৭.২ – ৭.৪। মানুষের রক্তের তাপমাত্রা ৩৬ – ৩৮ ডিগ্রি সেন্টিগ্রেড (গড়ে ৩৭ ডিগ্রি সেন্টিগ্রেড)।\nসমাজে বিয়ে করার মাধ্যমে সামাজিক বন্ধন গড়ে ওঠে। এরপর ভবিষ্যৎ প্রজন্ম নিয়ে ভাবাভাবি শুরু। বিয়ের আগে আমরা পরিবার, আত্মীয়-স্বজন এসমস্ত সকল বিষয়ে যাবতীয় খোঁজ খবর নিয়ে থাকি। কিন্তু, সবচেয়ে প্রয়োজনীয় গুরুত্বপূর্ণ ব্যাপার হলো স্বামী-স্ত্রীর রক্তের গ্রুপ সংক্রান্ত ব্যাপারটি ।যেটা সব থেকে আগে জানা দরকার। কিন্তু আমরা অধিকাংশ মানুষই এই বিষয় টার দিকে কোন ধরনের নজর দেই না।তাই আমাদের আজগের আলোচনার মুল বিষয় এটি। চলুন বিস্তারিত জেনে নেই এবং আমাদের ভুল গুলো সুদ্রে নেই।\nস্বামী-স্ত্রীর রক্তের গ্রুপ এক হলে কোনো সমস্যা হয় কি? অনেকের মধ্যে এমন অজানা একটি প্রশ্ন জাগে। যা নিয়ে তারা অযথা দুশ্চিন্তা করে থাকেন। কিন্তু চিকিৎসকদের মতে, ‘এতে কোনো সমস্যাই হয় না।’ গোটা পৃথিবীতে রক্তের গ্রুপ ৩৬ শতাংশ ‘ও’ গ্রুপ, ২৮ শতাংশ ‘এ’ গ্রুপ, ২০ শতাংশ ‘বি’ গ্রুপ। কিন্তু এশিয়াতে প্রায় ৪৬ ভাগ মানুষের রক্তের গ্রুপ ‘বি। এশিয়ায় নেগেটিভ ব্লাড গ্রুপ ৫ শতাংশ, সেখানে ইউরোপ আমেরিকাতে প্রায় ১৫ শতাংশ। যেখানে উপমহাদেশে সিংহভাগ মানুষের রক্তের গ্রুপ ‘বি’। সেখানে স্বামী-স্ত্রীর রক্তের গ্রুপের মিল হবে সেটাই স্বাভাবিক। এতে কোনো সমস্যা হয় না।\nকিন্তু, যদি স্ত্রীর নেগেটিভ রক্তের গ্রুপ থাকে এবং স্বামীর পজিটিভ গ্রুপ থাকে তাহলে সমস্যা হয়ে থাকে। যাকে জয Rh Isoimmunization বলে। সেটারও সহজ চিকিৎসা বা টিকা আছে। অনেকের ভ্রান্ত ধারণা- বাবা মায়ের রক্তের গ্রুপ এক হলে বাচ্চার থ্যালাসেমিয়া হয়। এটাও সম্পূর্ণ ভুল ধারণা।\nকারণ, থ্যালাসেমিয়া রোগ ক্রোমোজোম এবনরমালিটি থেকে হয়। রক্তের যে সকল গ্রুপ রয়েছে তা হলো: এ পজেটিভ, এ নেগেটিভ, বি পজেটিভ, বি নেগেটিভ, এবি পজেটিভ, এবি নেগেটিভ, ও পজেটিভ এবং ও নেগেটিভ। স্বামীর রক্তের গ্রুপ স্ত্রীর রক্তের গ্রুপ সন্তানের অবস্থান:\nপজিটিভ (+) নেগেটিভ (-) প্রথম সন্তান সুস্থ, দ্বিতীয় থেকে সমস্যা\nউল্লেখ্য, প্রধানত রক্তের গ্রুপকে দুই ভাগে ভাগ করা হয়। একটা হলো এবিও পদ্ধতি (এ, বি, এবি এবং ও) অন্যটা আরএইচ ফ্যাক্টর (আরএইচ পজেটিভ এবং আরএইচ নেগেটিভ)। এ রেসাস ফ্যাক্টরই ঠিক করে দেয় ব্লাড গ্রুপ পজেটিভ হবে না নেগেটিভ হবে।\nএই ভাইরাল পোস্টটি পড়ুন: ‘বাবা’র ঔরসে মা হলো ১২ বছরের কিশোরী। পুরোটা পড়ুন চোখ কপালে উঠে যাবে.... »\nস্মার্টফোন দ্রুত গরম হওয়া থেকে আটকাতে যা যা অবলম্বন করবেন\nকোটি ভক্তকে কাঁদিয়ে দিয়ে ভারত ছেড়ে চলে যাচ্ছেন অক্ষয় কুমার। আর ফিরবেন না তিনি বলিউড সিনেমায়


ফেব্রুয়ারি 27, 2016 কারেন্সি ট্রেডিং লেখক আকিব মৈত্র 66554 দর্শকরা\nএকটি ভাল গ্রাইন্ডিং প্রক্রিয়াজাতকরণ সরঞ্জাম তার নিজের জায়গায় মসলা গন্ধ বজায় রাখতে সক্ষম হওয়া বলিঙ্গার ব্যান্ডের সাথে ট্রেডিং এর রহস্য উচিত, গন্ধ লিক শো দেখায় ব্যর্থতা। বয়স: তিন ছেলে, একজন মধ্যবয়সী নারী।\nভবিষ্যতে বলিঙ্গার ব্যান্ডের সাথে ট্রেডিং এর রহস্য উদ্যোক্তা কিছু এলাকা বুঝতে পারে, তাহলে এটি আপনার ব্যবসা গড়ে তুলতে তার প্রয়োজন হয়। এটি শুধুমাত্র একটি দালালের কর্মসংস্থান নির্ধারণ করা অবশেষ। প্রিজমা সিস্টেম ফেজ পরিবর্তন উপাদান (পিসিএম) ভরা একটি সম্ভাব্য ঠান্ডা স্টোরেজ ব্যবহার করবে, যা বার্মিংহাম স্কুল অফ কেমিক্যাল ইঞ্জিনিয়ারিংয়ে বিকশিত হবে।\nতিন-ওয়েট ভালভ হিট সার্কিটের সেই অংশগুলিতে ইনস্টল করা থাকে যেখানে পানি প্রবাহ আলাদা করতে বা সম্পূর্ণভাবে অবরোধ করা প্রয়োজন হতে পারে। কপিকল উপাদান ইস্পাত, ঢালাই লোহা বা পিতল। ভালভের ভিতরে একটি লকিং ডিভাইস রয়েছে যা গোলক, নলাকার বা নলাকার হতে পারে। কপিকল একটি tee অনুরূপ এবং, গরম সিস্টেমের সংযোগ উপর নির্ভর করে, একটি মিশুক হিসাবে কাজ করতে পারেন। মিক্সিং অনুপাত একটি বিস্তৃত পরিসর উপর বৈচিত্র্যময় হতে পারে।\nআপনি ডামি ক্ষেত্রটি দৃশ্যমান কিন্তু স্ক্রিনের সীমানাগুলির বাইরে রেখেও এটিটিকে সামান্য বলিঙ্গার ব্যান্ডের সাথে ট্রেডিং এর রহস্য পরিবর্তিত করতে পারেন তবে এটি সম্পূর্ণ আপনার কাছে। (* দয়া করে একটি বুকমার্ক হিসেবে পৃষ্ঠা সংরক্ষণ করুন এবং নীল লিংক ঠিক বাম মাউস বোতামটি টিপুন। আপনাকে ধন্যবাদ!)\nবলিঙ্গার ব্যান্ডের সাথে ট্রেডিং এর রহস্য - ট্রেডে সফলতা\nভিটামিন এ, ই তরল অবস্থায় (একটি ফার্মেসী বিক্রি) - 6-8 ড্রপ। খবরের কাগজে যাকে বলে পরিস্থিতি সেটা হঠাৎ এসে পড়ে, আর আসে দল বেঁধে। জীবনের কাহিনী সুখে দুঃখে বিলম্বিত হয়ে চলে। শেষ অধ্যায়ে কোলিশন লাগে অকস্মাৎ, ভেঙেচুরে স্তব্ধ হয়ে যায়। বিধাতা তাঁর গল্প গড়েন ধীরে ধীরে, গল্প ভাঙেন এক ঘায়ে।\nঅথবা অন্য একটি সিগন্যাল যা তার মুনাফা দেখিয়ে মোহিত করে দিয়েছিল – পানেন প্রফিট, এক বছরের কম সময়েও 9113%-এর বেশী মুনাফা। এবং এই বৃদ্ধির জন্য সর্বোচ্চ আমানত প্রত্যাহার সম্পূর্ণভাবে গ্রহণযোগ্য – আমানতের 50%। এটি একটি চমত্কার ফলাফল কিন্তু এতে অনেক ‘কিন্তু’ রয়েছে। 2.1 সঠিক কাজকর্ম পরিধান করুন। যাতে এটা রাখুন।\nআপনার অ্যান্ড্রয়েড দিয়ে ফরেক্সে ট্রেড করুন - ফরেক্স নিয়ে জানা-অজানা\nমেজর সাপোর্ট লেভেল - $ 320\nবলিঙ্গার ব্যান্ড দুটি ভিন্ন ধরনের ট্রেডিং উপাদান ব্যবহার করে: প্রশ্ন (৩০/১১০) : জাতীয় পতাকার সম্মানে দাঁড়ানো, জাতীয় সংগীত গাওয়ার সময় স্থিরভাবে দাঁড়িয়ে থাকা বলিঙ্গার ব্যান্ডের সাথে ট্রেডিং এর রহস্য ইত্যাদি কার্যক্রমের ব্যাপারে শরী‘আতের বিধান কি?\n(৯) ব্যাংকসমূহ সন্দেহজনক লেনদেন রিপোর্ট এর তথ্যাদি বিএফআইইউ কর্তৃক পরবর্তী নির্দেশনা না দেয়া পর্যন্ত সংরক্ষণ করবে।\nএটি উল্লেখ করা উচিত যে প্রায় সমস্ত আধুনিক অ্যাডাপ্টারের এমন পদ্ধতি রয়েছে যার মধ্যে "বিদেশী" ফ্রেমগুলিকে প্রত্যাহার করা হয় না, তবে গ্রহণ ও প্রক্রিয়া করা হয়। নেটওয়ার্কের মধ্যে তথ্য প্রবাহ গঠন বিশ্লেষণ পরিকল্পিত বিশেষ সফ্টওয়্যার অপারেশন জন্য এটি প্রয়োজন।\nধারণা যে আপনি বিজ্ঞাপনের সাথে গ্রাম যেখানে একটি টাইমার আছে যেতে হয় - ক্যাপচা আপনি সমাপ্তির Satoshi সময় চার্জ করা হবে সমাধান . 2. মেকানিক থেকে প্রাপ্তি, কে ঘড়ি পাস করে, প্রযুক্তিগত সরঞ্জাম সরবরাহকারী রাষ্ট্রের অবস্থা এবং ঘড়ি দ্বারা পাঠানো বলিঙ্গার ব্যান্ডের সাথে ট্রেডিং এর রহস্য আদেশের তথ্য।\n50% হ্রাস, 2018 সালের প্রথম অর্ধেক 10 মিলিয়ন 791 হাজার ইউয়ান এছাড়াও, ব্যাপারী "তৃতীয়-পক্ষের ওয়্যারেন্টি" বিক্রি করতে পারে, যা সাধারণত কম দামে কিনে নেয় তবে কোনও কোম্পানী কারমার্কের সাথে সংযুক্ত না করেই এটি জারি করে। এই ওয়ারেন্টিগুলি আপনাকে মেরামতের জন্য অর্থ প্রদানের প্রয়োজন হতে পারে এবং তারপরে ফেরত দেওয়ার জন্য আবেদন করতে পারে।


শুটিংয়ের ফাঁকে বড় ননদের সঙ্গে মজার খুনসুটিতে মাতল মিঠাই! নেট দুনিয়ায় মুহূর্তে ভাইরাল ভিডিও। » BrightBengal.Com\nHome/নিউজ/শুটিংয়ের ফাঁকে বড় ননদের সঙ্গে মজার খুনসুটিতে মাতল মিঠাই! নেট দুনিয়ায় মুহূর্তে ভাইরাল ভিডিও।\nBright BengalJanuary 16, 2022\nনিজস্ব প্রতিবেদন :-বাংলার অভিনয় জগতে যে সমস্ত ধারাবাহিক গুলি রয়েছে তার মধ্যে অন্যতম একটি জনপ্রিয় ধারাবাহিক হচ্ছে মিঠাই । প্রথম দিকে অর্থাৎ এই ধারাবাহিকটি শুরু হওয়ার দুই সপ্তাহের মধ্যে প্রথম স্থান অধিকার করেছিল । তারপর সেই স্থান ধরে রাখার জন্য আপ্রাণ প্রচেষ্টা চলতে থাকে । প্রতিনিয়ত দর্শকেরা ব্যাপক পরিমাণে আনন্দ উপভোগ করে এই ধারাবাহিকটি দেখতে ।\nকারণ এখানে একটা গোটা পরিবারের খুঁটিনাটি যাবতীয় যে সমস্ত ঘটনাগুলো ঘটে সেগুলো সুন্দর ভাবে দর্শকদের সামনে তুলে ধরা হয়।সম্প্রতি অভিনেত্রী মিঠাই অর্থাৎ সৌমিতৃষা কুন্ডু তার মাকে হারিয়েছেন । তাই মন ভালো নেই । কিন্তু পরিবারের সকলে তার মন ভালো করার চেষ্টা করছে । সামাজিক মাধ্যমে ব্যাপক পরিমাণে সক্রিয় থাকে মিঠাই সর্বদা ।এ\nবং যত দিন যাচ্ছে ততই কিন্তু বাড়ির মেয়ে হয়ে উঠছে এই মিঠাই । সামাজিক মাধ্যমে প্রতিনিয়ত নানান ধরনের ছবি কিংবা ভিডিও প্রকাশ করে থাকে অনুরাগীদের জন্য । বলা বাহুল্য তার একটি নিজস্ব ইউটিউব চ্যানেলে আছে । সৌম্য ত্রিশ ম্যাজিক নামক । সেই ইউটিউব চ্যানেল থেকে শুটিং দৃশ্য প্রকাশ করেন মাঝে মধ্যেই ।\nসম্প্রতি এই চ্যানেলের পক্ষ থেকেই আপলোড হওয়া একটি ভিডিও সামাজিক মাধ্যমে বেশ জনপ্রিয়তা পেয়েছে। যেখানে দেখা গিয়েছে, নন্দা অর্থাৎ অভিনেত্রী কৌশাম্বী, মিঠাই অর্থাৎ অভিনেত্রী সৌমিতৃষা কুন্ডুর কাঁধে মাথা দিয়ে ঘুমাচ্ছেন। সেই সুযোগেই সৌমিতৃষা কৌশাম্বীকে নানারকম ভাবে জ্বালাচ্ছেন।\nঘুমন্ত অবস্থায় কৌশাম্বীর গায়ে হাত দিয়ে সুরসুরি দিচ্ছেন আবার কখনও সেই দৃশ্য ক্যামেরাবন্দি করে রাখছেন ফোনেও। ঘুমানোর সময় এরকম জ্বালাতনে বেশ বিরক্ত হচ্ছেন অভিনেত্রী কৌশাম্বী। যা রীতিমতো খোশমেজাজে উপভোগ করছেন অভিনেত্রী সৌমিতৃষা কুণ্ডু।\nউত্তরপ্রদেশে দ্বিতীয়বার ‘দূত’ পাঠাচ্ছেন প্রধানমন্ত্রী। যথেষ্ট চাপে যোগী আদিত্যনাথ।\nহাবড়ার জনসভা থেকে বিস্ফোরক মদন মিত্র!\n“আমরা ৭৭ থেকে ২০০ পার করবো”- বিজেপির বৈঠকে বললেন নাড্ডা


বিশ্বের সবচেয়ে দুর্লভ ও অজ্ঞাত পাসপোর্ট – Dailytimes 24\nবিশ্বের সবচেয়ে দুর্লভ ও অজ্ঞাত পাসপোর্ট\nবিশ্বের সবচেয়ে দুর্লভ ও অজ্ঞাত পাসপোর্ট কোনটা? এই পাসপোর্ট কোন দেশের? ইউরোপের সমুদ্রবর্তী দ্বীপ রাষ্ট্র মাল্টার সর্বভৌম সামরিক রীতিতে পরিচালিত একটি ধর্মীয় সংঘ (সোভার্ন মিলিটারি অর্ডার অব মাল্টা) তার সদস্যদের একটি বিশেষ ধরনের পাসপোর্ট দেয়। ধারণা করা হয়, এই পাসপোর্টই হচ্ছে বিশ্বের সবচেয়ে অজ্ঞাত ও দুর্লভতম পাসপোর্ট।\nমাল্টার এই ক্যাথোলিক সংগঠন খ্রিস্টান সভ্যতার সবচেয়ে পুরাতন ধর্মীয় প্রতিষ্ঠান। ১১১৩ সালে পোপ প্যাসকাল একে সর্বভৌম হিসেবে স্বীকৃতি দেয়। এটি নিরপেক্ষ, সম্পূর্ণ অরাজনৈতিক একটি সংঘ। শুধুমাত্র পৃথিবীর মানবিক সমস্যা নিয়ে মাথা ঘামায় এটি। যেমন বর্তমান সময়ে এই সংঘ মধ্যপ্রাচ্য থেকে ইজিয়ান সাগর পাড়ি দিয়ে ইউরোপে আসা লাখো শরণার্থীদের স্বাস্থ্য ও অন্যান্য সেবা প্রদানে ব্যস্ত রয়েছে।\nএই ধর্মীয় প্রতিষ্ঠান একমাত্র স্থায়ী পাসপোর্ট দেয় এর সর্বোচ্চ কর্মকর্তা বা দ্য গ্র্যান্ড মাস্টারকে। সংঘের আরও ১২ জনের কাছে ৫ বছর মেয়াদী অস্থায়ী পাসপোর্ট থাকে। এর মধ্যে রয়েছেন গ্র্যান্ড কমান্ডার (আধ্যাত্মিক বিভাগের প্রধান), গ্র্যান্ড চ্যান্সেলর (প্রধানমন্ত্রী) এবং গ্র্যান্ড হসপিটালার (স্বাস্থ্য ও সামাজিক বিভাগের প্রধান)।\nপ্রতিষ্ঠানটির বিশ্বের ১০৬টি দেশ ও ইউরোপীয় ইউনিয়নের সাথে কূটনৈতিক সম্পর্কও রয়েছে। এতে করে বিশ্বের মানবিক দুর্যোগ প্রবণ অঞ্চলগুলোতে নজর রাখতে পারে এটি। ১০৪৮ সালে মাল্টাতে সংঘটির সূচনা হয়েছিল ক্রুসেডর নাইটস হসপিটালার হিসেবে।\nবর্তমানে এই ক্যাথোলিক প্রতিষ্ঠান একটি দাতব্য সংগঠন হিসেবে কাজ করে বিশ্বব্যাপী স্বাস্থ্য সেবা দেয়ার জন্য। এই সংঘে ১৩ হাজার ৫শ নাইটস (পুরুষ), ডেইমস (নারী) এবং যাজক রয়েছেন। সেই সাথে রয়েছেন ৮০ হাজার স্থায়ী স্বেচ্ছাসেবক এবং ২৫ হাজার কর্মচারী।\nবিশ্বের যে সমস্ত দেশ এই সংগঠনের পাসপোর্ট গ্রহণ করে না তার মধ্যে রয়েছে যুক্তরাজ্য, যুক্তরাষ্ট্র এবং নিউজিল্যান্ড। সংগঠনের বর্তমান গ্র্যান্ড মাস্টারের নাম ফ্রা ম্যাথিউ ফেস্টিং। এই পদে তিনিই দ্বিতীয় ইংরেজ বংশোদ্ভূত ব্যক্তি।\nযুক্তরাষ্ট্র-ইসরায়েল গোপন সামরিক মহড়া


উইম্বলডনে কোর্টেই খেলোয়াড়ের মূত্র বিসর্জনের হুমকি! - MysmsBD.Com Login Sign Up HomeSms ZoneTube [Trick] Uc Browser দিচ্ছে ৪০০০টাকা করে বিকাশে। বাংলাদেশ থেকে প্রথম থেকে ৪০০০ জন পাবে ৪০০০ টাকা করে । Home › খেলাধুলার খবর › খেলাধুলার বিবিধ › উইম্বলডনে কোর্টেই খেলোয়াড়ের মূত্র বিসর্জনের হুমকি! উইম্বলডনে কোর্টেই খেলোয়াড়ের মূত্র বিসর্জনের হুমকি!In খেলাধুলার বিবিধ - Jul 05 at 2:42pm কেউ কখনো যা শোনেনি তাই হলো এবার! টেনিসের সবচেয়ে মর্যাদার আসর উইম্বলডন। আর লন্ডনের এই আসরে খেলা চলাকালে এক খেলোয়াড় কোর্টেই মূত্র বিজর্সনের হুমকি দিলেন! আম্পায়ার তাকে টয়লেট ব্রেক দিতে রাজি না হওয়ায় এই হুমকি দিয়েছিলেন তিনি! এরপর এই খেলোয়াড় ও তার ডাবলস পার্টনার ১৫ মিনিট বসে থেকে প্রতিবাদ জানালেন। এবং শাস্তির শিকারও হলেন। ঘটনাটা সোমবার ঘটেছে। ঘটিয়েছেন স্পেনের মার্সেলো গ্রানোলের্স ও উরুগুয়ের পাবলো কুয়েভাস।\nএই ম্যাচ কুয়েভাস ও গ্রানোলের্স হেরেছেন ৬-৩, ৪-৬, ৬-৪, ৩-৬, ১৪-১২তে। হারিয়েছে ব্রিটেনের জোনাথন মারে ও কানাডার আদিল শামসদিন জুটি। দীর্ঘ ম্যাচে আম্পায়ারের সাথে বনিবনা হয়নি খেলোয়াড়দের।\nফ্রেঞ্চ আম্পায়ার অরিলে তুর্তে কঠোর হাতে ম্যাচ পরিচালনা করার চেষ্টা করেছেন। শেষ সেটের শুরুর দিকে কুয়েভাস টয়লেটে যেতে চাইলেন। নারী আম্পায়ার অনুমতি দেননি। কুয়েভাস তখন তোয়ালের আড়াল করে কোর্টেই মূত্র বিসর্জনের হুমকি দিলেন। শৃঙ্খলা ভঙ্গের মুখে পড়লেন তিনি অখেলোয়াড়সূলভ আচরণে।\nএরপর দুটি ডাবল ফল্টের কারণে হতাশায় বলকে বাইরে পাঠিয়ে দিয়েছিলেন কুয়েভাস। তাতে এক পয়েন্ট জরিমানা হলো। প্রতিপক্ষ জুটি জয়ের কাছাকাছি চলে গেলো। রাগে-ক্ষোভে এই জুটি র‌্যাকেট রেখে বসে পড়লেন। আর না খেলার হুমকি দিলেন। কিন্তু আম্পায়ারও কম যান না। তিনি বললেন, প্রতিপক্ষকে জয়ী ঘোষণা করা হবে। এরপর টুর্নামেন্ট পরিচালক এসে ঝামেলা মেটান। জয়ী মারে অবশ্য বললেন, "আমিও দুবার বাথরুমে গিয়েছি। আমার মনে হয় খেলা ৫ সেটের হলে বাড়তি একটা টয়লেট ব্রেক দেওয়া যেতেই পারে।" [Trick] Uc Browser দিচ্ছে ৪০০০ টাকা করে বিকাশে। বাংলাদেশ থেকে প্রথম থেকে ৪০০০ জন পাবে ৪০০০ টাকা করে । Facebook Twitter Googleplus Pint Anik Sutradhar Posts 6915 Post Views 119 Related আরও দেখুন অন্যান্য ক্যাটাগরি সানিয়া-শোয়েবের সন্তান কোন দেশের নাগরিক হবে?4hours ago 222 কর ফাঁকিতে জেল হতে পারে রোনালদোর7hours ago 66 কোন দেশের হয়ে খেলবে সানিয়ার সন্তান? 8 hours ago 217 নাপিতের ভূমিকায় ক্রিস গেইল! Today at 9:49am 474 ভক্তের চিকিৎসার খরচ দিলেন মিসবাহ! Yesterday at 9:11am 190 খেলা শেষে রাতেই ফের ইজতেমায় যোগ দিয়েছেন আফ্রিদি! Mon at 2:56pm 367 বিয়ের পরই কান্নায় ভেঙে পড়েন যুবরাজ! Mon at 12:53pm 387 শোয়েব আক্তারের কড়া সমালোচনায় যুবরাজ সিং Mon at 11:19am 329 পাঠকের মন্তব্য (0)Please login To write comment


শরীরের জন্মদাগে লুকিয়ে আছে গোপন তথ্য! |\nHome অন্যান্য শরীরের জন্মদাগে লুকিয়ে আছে গোপন তথ্য!\nশরীরের জন্মদাগে লুকিয়ে আছে গোপন তথ্য!\nনাকে জন্মদাগের অর্থ আপনি একজন সৃজনশীল ব্যক্তি। যে কোনওরকম আর্টে আপনার প্রতিভা রয়েছে। পায়ের নিচে জন্মদাগ। তাহলে নিঃসন্দেহে সেই ব্যক্তি ঘুরতে ভালবাসেন। ভবিষ্যতে ট্রাভেলকে পেশা হিসেবেও বেছে নিতে পারেন।\nফ্ল্যাট/অফিস ভাড়া দেয়া-নেয়ার চুক্তিপত্র


‘সেনা কর্মকর্তা পরিচয়ে ২০ নারীর সাথে শারীরিক সম্পর্ক’\n২৯ অক্টোবর ২০১৯ ১৬:৫১:১৪\nধর্ষণের অভিযোগে করা একটি মামলায় মো. আশরাফুল মোল্যা (৩৭) নামে এক যুবককে গ্রেপ্তার করেছে যশোরের গোয়েন্দা পুলিশ (ডিবি)। গ্রেপ্তারের পর জিজ্ঞাসাবাদে সুমন পুলিশকে জানিয়েছেন তিনি কমপক্ষে ২০ জন নারীর সাথে শারীরিক সম্পর্ক করেছেন।\nপুলিশ জানিয়েছে, গ্রেপ্তার যুবক নিজেকে বিভিন্ন জায়গায় ‘সুমন আর্মি’ নামে পরিচয় দিতো। এছাড়াও প্রয়োজন অনুযায়ী তিনি সুমন হাসান, সুমন মোল্যা, আশরাফুল ইসলাম নাম ব্যবহার করতো। তার কাছ থেকে জব্দ করা হয়েছে সেনাবাহিনীর চারটি ভুয়া আইডি কার্ড, তিনটি ভুয়া জাতীয় পরিচয়পত্র, সেনাবাহিনীর নেমপ্লেট সংযুক্ত জ্যাকেট ও সোয়েটার, ১৩টি সিম কার্ড, একটি মেমোরি কার্ড এবং দুটি মোবাইলফোন সেট।\nযশোরের বাঘারপাড়া থানার একটি মামলায় সোমবার (২৮ অক্টোবর) রাত আড়াইটার দিকে যশোর শহরের শংকরপুর এলাকায় অভিযান চালিয়ে তাকে গ্রেপ্তার করা হয়। মঙ্গলবার দুপুরে জেলা পুলিশ সুপারের সম্মেলনকক্ষে এক প্রেস ব্রিফিংয়ে এসব তথ্য জানোনো হয়েছে।\nযশোর জেলা পুলিশের বিশেষ শাখার অতিরিক্ত পুলিশ সুপার মো. তৌহিদুল ইসলাম সাংবাদিকদের জানান, গ্রেপ্তার আশরাফুল মোল্যা ওরফে সুমন আর্মি পুলিশের কাছে কমপক্ষে ২০ নারীর সঙ্গে প্রেম ও শারীরিক সম্পর্কের পর ভিডিও ধারণ করে ব্ল্যাকমেইলের মাধ্যমে অর্থ আদায়ের বিষয়টি স্বীকার করেছে। তার কাছে পাওয়া মেমোরি কার্ডে একাধিক নারীর সঙ্গে শারীরিক সম্পর্কের ভিডিওচিত্র রয়েছে।\nতিনি বলেন, যশোরের বাঘারপাড়া থানায় নারী ও শিশু নির্যাতন আইনে করা একটি মামলায় শংকরপুর এলাকার জনৈক রওশন আলীর বাড়িতে অভিযান চালিয়ে আশরাফুল মোল্যা ওরফে সুমন আর্মিকে গ্রেপ্তার করে পুলিশ।\nগ্রেপ্তার আশরাফুল পুলিশকে জানিয়েছেন, সুমন নিজেকে সেনা কর্মকর্তা পরিচয় দিয়ে নারীদের সঙ্গে প্রেমের সম্পর্ক গড়ে তুলতেন। এরপর তাদের সঙ্গে অন্তরঙ্গ সময়ের ভিডিওচিত্র ধারণ করে অর্থ আদায় করতেন। এভাবে তিনি কমপক্ষে ২০ নারীর সঙ্গে শারীরিক সম্পর্ক স্থাপন ও প্রতারণা করেছেন।\nসুমন আর্মি ধর্ষণ যশোর


জামায়াত থাকলে আমরা নেই: ড. কামাল – আলোকিত বাংলাদেশ\nপ্রকাশ: ০৫:৩২:৫৭ PM, মঙ্গলবার, সেপ্টেম্বর ১১, ২০১৮\nজামায়াত থাকলে আমরা নেই: ড. কামাল\nবাংলাদেশ জামায়াতে ইসলামীর সাথে জোটবদ্ধতার সম্ভাবনাকে উড়িয়ে দিয়েছেন গণফোরাম সভাপতি ড. কামাল হোসেন। জামায়াতকে নিয়ে ঐক্য প্রসঙ্গে এক প্রশ্নের জবাবে তিনি বলেছেন, ‘আমার দল করবে না। অন্য দলের কথা বলতে পারবো না। তবে জামায়াত তো এখন দলই নেই। তারা নির্বাচন করতে পারবে না।’


/ ফিচার / নজরুলের প্রতিকৃতি\nজাতীয় কবি কাজী নজরুল ইসলাম\nনজরুলকে সাধারণত চিনি উপনিবেশবাদ-বিরোধী বলে, সাম্যবার্তাবাহক মনে করে। নজরুল বিশ্বাস ও যুক্তির বাণীকে প্রতিভার-স্পর্ধায় একীকৃত করেছেন এবং পৌঁছে দিয়েছেন— দায়িত্ব নিয়েছেন। নিজেই পৌঁছে দিয়েছেন সবকিছু। প্রমাণ তাঁর রচনা, বিশেষ করে কবিতা। বোধ করি জেনে গিয়েছিলেন তিনি কথাসাহিত্যে এ মতে চলে না, ওই প্রকরণে তা সম্ভব নয়। তবুও নিজের যে প্রতিকৃতি তিনি কথাসাহিত্যে অঙ্কন করেন তার ক্ষরণ ও ক্ষতি, নিশ্চয়ই তার নিজের ও ব্যাপক অর্থে রূপান্তরমান বিক্ষত সমাজেরই। তার উত্তরণ-পথটিও পেতে চাওয়ার অপার উৎসাহও তাতে বিনির্মিত। তাঁর কমিটমেন্টের জায়গাটি তিনি নিজেই পরিষ্কার করেছেন : ‘যে কালে যে সমাজে জন্মেছি তা আমার দৈব, আমি তা অতিক্রম করতে পেরেছি বলেই কবি।’ প্রতিভার-প্রতিজ্ঞা তো তাই! বিংশ শতাব্দীর প্রাক্কালে জন্মে নজরুল নিশ্চিত করে কিছু পাননি, ‘সওগাতে’ যে গল্প পাঠান তা তার মৌলবুদ্ধিক্ষরিত। অতঃপর মোজাফ্ফর আহমদ-স্পৃষ্ট হয়ে পড়লে ‘দেখিয়া শুনিয়া ক্ষেপিয়া যান’। খুব দ্রুত বুঝে ফেলেন উপনিবেশ-চক্র নিধনের কর্মযজ্ঞ। আরো গভীরে পৌঁছান, শুধু শাসন বদল নয়, ‘স্বরাজ-টরাজ বুঝি না’ উচ্চারণে। পরিবর্তনশীল সমাজ, বৈষম্যহীনতার বা বিষম সবকিছুর জন্য। এর জন্য ঐক্য আহ্বান। ঐক্যের দায় তিনি গ্রহণ করেন। হিন্দু-মুসলিম ঐক্য, নিবিড় ও উদার ঐক্য।\nকবির এরূপ দায় বর্তালে তখন কবিতা নিয়ে অনেক প্রশ্ন ওঠে। কবিতার ‘অনেক বিগত শতাব্দী ধরে এবং তাদের সঙ্গে সঙ্গে আধুনিক জগতের নব নব কাব্যবিকিরণ তাদের সাহায্য করেছে’— এ মত নজরুলের ক্ষেত্রে কী করে সাহায্য করে! অতুল প্রতিভা, প্রতুল যার ঐশ্বর্য আর কল্পনায় অভিজ্ঞতা বা স্বতন্ত্র চিন্তার সারবত্তা— নজরুলে তো প্রখর ও অনিবার্য ছিলই! কিন্তু দায়? সচেতন করার দায়, সজাগ করার দায়, বিভেদ ভুলে ঐক্যের দায়— যেটি নজরুল গ্রহণ করেছেন কবিতায়, দৃঢ়তররূপে— কিন্তু কবিতা তা কীভাবে গ্রহণ করবে, সে সহ্যশক্তি তার কতটুকু? প্রতিভা-প্রণালী অবশ্যই নজরুলে তর্কাতীত, কবিতা তা চায়ও— কিন্তু দ্বিতীয় স্তরের দানে পর্যবসিত হলে সে তো ভীষণ ট্র্যাজেডির হয়ে ওঠে, বিশেষ করে নজরুলের জন্য। কার্যত নজরুলকে সে ট্র্যাজেডিই বরণ করতে হয়। তাই তাঁর কবিতা ‘স্থূল ও চিক্কণ সুর’ মেশানো। তাঁর ‘কবিতা প্রধানত শ্লেষাত্মক এবং বর্তমান কালের সমগ্র পৃথিবীর সমাজব্যবস্থার অন্যায় ও অত্যাচারের মুখোশ বার করে ফেলার জন্য প্রযুক্ত।’ নজরুলের সৃজনশীলতা সেরূপ ট্র্যাজেডিকেই বরণ করেছে। সেটি তার সময়ে, ওই বিরূপ পরিবেশে গ্রহণ করতে হয়েছে। প্রতিভার আশ্চর্য ব্যাপক গভীরতা সত্ত্বেও যে স্বকীয় প্রণোদনা সেখানেই তিনি নিমজ্জিত হতে প্রলুব্ধ হয়ে যান। যে সাহিত্য জীবনের সঙ্গে সম্পর্কিত কিংবা যা জীবনকে অনুসরণ করে তাকেই গ্রহণ করতে তিনি নির্বিচারে সম্মত হন।\nনজরুল সাহিত্য করতে গিয়েই বিধৃত সমাজ তাকে এ সিদ্ধান্ত নিতে বাধ্য করেছিল। মুসলমানদের সচেতন করানোর জন্য, হিন্দু-মুসলিম ঐক্য উদ্বোধনের জন্য বিশ শতকের তৃতীয় দশকের গোড়ায় তিনি লিখেছেন ‘অগ্নিবীণা’, ‘বিষের বাঁশী’, ‘ভাঙার গান’ কবিতাংশ। প্রসঙ্গত অনেকাংশে ফিরিয়েও নেন নিজেকে উন্মনা-কথকের ভূমিকা থেকে। মুসলিম-অনুসৃত কিছু কবিতা যেমন ‘খেয়াপারের তরণী’, ‘মোহর্রম’, ‘শাত-ইল-আরব’, ‘কোরবানি’, ‘কামাল পাশা’ও রচনা করেন। কোনো মুসলিম উগ্রবাদ প্রচার নয়, কিংবা সম্প্রদায়গত উসকানি নয় বা নিজ ধর্মের অনুরাগে নয়— তিনি মুসলমানকুলকে জাগাতে নিজ ধর্ম-সংস্কৃতি-ইতিহাস-পুরাণ-পুরাকথার নিমিত্তে স্বীয় সম্প্রচারে নামেন। অবশ্যই একধরনের স্বাতন্ত্র্যচেতনা, জাতীয়তাবাদী মূল্যবোধে দীপিত করে তিনি পশ্চাৎপদ মুসলমানগণকে সম্মুখে এগোনোর জন্য প্রেরণা জোগান— এসবেরই ভেতর দিয়ে। হিন্দু পুরাণ বা ইতিহাসের মতো মুসলিম পুরাণ বা ইতিহাসকেও প্রেরণাদীপ্ত করার তাগিদ তিনি অনুভব করেন, স্বধর্মের জাগরণের ভেতরে। কোরআন-পুরাণ, বেদ-বাইবেল এক করার আদর্শ নজরুলের। কিন্তু সেটির জন্য নিজ ধর্মের শ্লাঘা যেমন দরকার তেমনি পরধর্মের প্রতিও শ্রদ্ধা দরকার। পশ্চাৎপদ মুসলমানদের নজরুল সেটিই জানাতে চেয়েছেন। নজরুলের আধুনিকতা বা আধুনিক দৃষ্টিচেতনার সবচেয়ে বড় মূলমন্ত্র ছিল এটি। তুরস্কের কামাল পাশাকে প্রতীকী করে তোলেন তার কবিতায়, তুর্কি খেলাফতের চেতনাকে তিনি গ্রহণ করেন— সে কারণেই। অবশ্য নজরুল এ কারণেই ধর্মব্যবসায়ীদের কোপানলে পড়েন, খণ্ডিত হন— সেটি একশ্রেণির স্বার্থবুদ্ধি থেকে। যেমনটা পূর্ব পাকিস্তানে কিংবা স্বাধীনতা-উত্তর বাংলাদেশে ফৌজি শাসকদের সময় ঘটেছিল। কিন্তু ক্রমাগত নজরুল সর্বমানকুলের জন্য উজ্জ্বল হয়েছেন, সমান্তরের গরিমা অর্জন করেছেন। আধুনিকতার যে দীপশিখাটি তিনি সর্বমানবের মধ্যে বিচ্ছুরিত করেছেন তা অনন্যতায় ও চিরসত্যে পর্যবসিত হয়ে চলে। এজন্য যে ট্র্যাজেডি তাকে বরণ করতে হয় তাতে কবিতার আপাত অপচয় মনে হলেও বিশ শতকের প্রথম পাদের মানবতার আস্বাদিত কল্পলোক চরম সার্থকতায় প্রতিষ্ঠিত হয়েছে।\nবুদ্ধদেব বসু নজরুলের প্রতিভাকে ‘বালক প্রতিভা’ বলেছেন, কিন্তু তাঁর কবিতাকেও কী তিনি উচ্চস্পর্শী মনে করেননি! রবীন্দ্রযুগে বাংলা কবিতার যে আড়ষ্ট রূপ, অমার্জনীয় ছাপ তা কি নজরুল প্রতিভায় বিশেষ সক্রিয় ও সজল হয়ে ওঠেনি? নজরুলই তো কবিতাকে মানুষের কণ্ঠে এনেছেন, কবিতার হাঁকে মানুষকে মার্চপাস্টে নামিয়েছেন, রাষ্ট্রের বিরুদ্ধে ব্রিটিশ শাসনের বিরুদ্ধে একতাবদ্ধ করেছেন, অসাম্প্রদায়িক চেতনার নির্মিতি দিয়েছেন, জাতীয়তবাদের উদ্গীরণ ঘটিয়েছেন, সমাজ বদলের নিশানায় পরিপ্লুত করেছেন, নারী-পুরুষ এক কাতারে বন্দি করেছেন ইত্যাদি কী নয়! সবকিছুর সংঘটন তো ওই কবিতাকেন্দ্রে, কবিতার ধ্বনিতে, মুক্ত মানুষের স্বপ্নের ধ্বনিরা তো জেগে উঠেছে ওই কবিতায়! বাংলা কবিতায় এমন ঘটনা বস্তুত আগে ঘটেনি, কেউ সে উদাহরণ রাখেনওনি। নজরুল তার সমাজে কবিতার পাঠ তৈরি করলেন, কবিতাকে পৌঁছালেন মানুষের বক্ষে। বাংলা কবিতায় এ এক বিরল আশ্চর্য বললে অত্যুক্তি হয় না। কবিতার ইতিহাসে এটি অভিনব! ৎ


মঠবাড়িয়ায় নিম্নাঞ্চল প্লাবিত ॥ সড়ক, বেড়িবাধ ও ঘেরের ব্যাপক ক্ষতি – মঠবাড়িয়া প্রতিদিন\nHome/মঠবাড়িয়ার খবর/মঠবাড়িয়ায় নিম্নাঞ্চল প্লাবিত ॥ সড়ক, বেড়িবাধ ও ঘেরের ব্যাপক ক্ষতি\nমঠবাড়িয়ায় নিম্নাঞ্চল প্লাবিত ॥ সড়ক, বেড়িবাধ ও ঘেরের ব্যাপক ক্ষতি\nঅক্টোবর ২২, ২০১৭\tমঠবাড়িয়ার খবর Leaveacomment 88 Views\nস্টাফ রিপোর্টার : বঙ্গোপসাগরে সৃষ্ট নিম্ন চাপের প্রভাবে উপকূলীয় পিরোজপুরের মঠবাড়িয়ায় ৩ দিনের অবিরাম ভারি বর্ষণে একটি পৌর শহর ও ১১ ইউনিয়নের সড়ক, বেড়িবাধ, বাড়িঘর, মাছের ঘের, আমন ফসলের ব্যাপক ক্ষতিসহ নিম্নঞ্চল প্লাবিত হয়। এতে জনজীবনে দুর্ভোগ নেমে আসে।\nউপজেলা কৃষি অফিস সূত্রে জানাযায়, ভারিবর্ষনের অতিরিক্ত পানিতে উপজেলার ২’শ ৫০ হেক্টর জমির উচ্চ ফলনশীল জাতের থোড় ওয়ালা আমন ক্ষেতের ব্যপক ক্ষতি হয়েছে। যদিও বে-সরকারী ভাবে ক্ষতির পরিমান কয়েক গুন বেশি।\nএদিকে গত শনিবার দুপুরে থেকে ৩/৪ ফুট পানি বৃদ্ধি ও বিষখালীর জোয়ারে ¯্রােতে সড়ক ও জনপথ বিভাগের আমুয়া-মিরুখালী-সাফা পাকা সড়কের ডা. বাড়ীর খাল সম্মুখ, মিরুখালী বাজারের কাজী অফিসের সম্মুখ ও মিরুখালী কলেজের পশ্চিম পাশের পাকা সড়কের ৩টি জায়গায় ভাঙ্গনে যোগাযোগ বিচ্ছিন্ন রয়েছে।\nটিকিকাটা ইউনিয়নের পানি উন্নয়ন বোর্ডের উত্তর কুমিরমারা মোশারেফ ফকিরের বাড়ির পিছনের ও মোছলেম হাওলাদার বাড়ির পিছনে ও পশ্চিম সেনের টিকিকিাটার তিন স্থানের বেড়িবাধ ভেঙে যাওয়ায় অতিরিক্ত পানিতে শতাধিক ঘরবাড়ি ও ক্ষেতের আমন ফসলের ব্যপক ক্ষয়-ক্ষতি হয়েছে।\nএছাড়া পৌরশহরের দক্ষিণ বন্দর, থানাপাড়ায় অতিরিক্ত পানিতে দুর্ভোগ পোহপতে হচ্ছে। অপরদিকে উপজেলার নিম্নঞ্চল এলাকায় প্রায় ৫০টি মাছের ঘের ডুবে আংশিক ক্ষতিগ্রস্থ হওয়ার খবর পাওয়া গেছে। ওয়াহেদাবাদ গ্রামের আ. রহিম খন্দকার জানান, তার প্রায় অর্ধ লাখ টাকার মাছ পানিতে ভেসে গেছে।\nএব্যাপারে সিনিয়র উপজেলা মৎস্য কর্মকর্তা এসএম আজহারুল ইসলাম জানান, নিম্নাঞ্চল এলাকায় অতিরিক্ত পানিতে মাছের ঘেরের ক্ষতি হয়েছে। তবে বর্তমানে মা ইলিশ ধরায় বলেশ্বর নদে অভিযানে ব্যস্ত থাকায় ক্ষয়-ক্ষতির সঠিক তথ্য সংগ্রহ করতে পারিনি। অভিযান শেষে ক্ষয়-ক্ষতির তথ্য সংগ্রহ করে জানাবেন বলে তিনি জানান।\nউপজেলা নির্বাহী কর্মকর্তা এসএম ফরিদ উদ্দিন বলেন, সংশিষ্ট ইউনিয়ন পরিষদের কাছে ক্ষয়- ক্ষতির তালিকা চাওয়া হয়েছে। তালিকা পেলে পরবর্তী ব্যবস্থা নেয় হবে।\nPrevious মঠবাড়িয়ায় জিপিএ-৫ প্রাপ্ত শিক্ষার্থীদের সংবর্ধনা\nNext মঠবাড়িয়ায় দুর্ধর্ষ ডাকাতি ॥ হামলায় আহত-২


কবে মুক্তি পাবে মালাউইয়ের কিশোরীরা, এই ঘৃণ্য প্রথার কবল থেকে! - TheWall\nকিশোরীদের সঙ্গে যে শারীরিক সংসর্গ, তাকে বলা হয় ‘কুসাসা ফুম্বি’। কোনও মহিলার স্বামীর মৃত্যুর পর স্বামীকে সমাধিস্থ করার আগে বিধবাকে ‘শুদ্ধ’ করতে বিধবার সঙ্গে যে শারীরিক সংসর্গ, তাকে বলা হয় ‘কুলোয়া কুফা’।\nসাউথ-ইস্ট আফ্রিকার দেশ মালাউই-এর দক্ষিণের গ্রামগুলিতে রয়েছে অদ্ভুত অমানবিক ঘৃন্য প্রথা। মেয়েরা ঋতুমতী হলেই এখানকার মেয়েদেরকে একজন পুরুষের সঙ্গে বাধ্যতামূলক ভাবে শারীরিক সংসর্গ করতে হয়। এর বিনিময়ে আবার সেই পুরুষকে টাকাও দিতে হয়। ধর্ষণ তো নয়ই, এটা এখানকার গ্রামগুলোতে এক ধরনের ঐতিহ্য ও সংস্কৃতি বলে গণ্য করা হয়।\nতবে যেকোনো পুরুষের শারীরিক সংসর্গ করা যাবে না। এজন্য সমাজের বাঁধা ধরা লোকও আছে। স্থানীয় ভাষায় এদের বলা হয়, হায়না’। প্রাপ্তবয়স্ক ও মধ্যবয়স্ক ব্যক্তিগুলি এই প্রথার সুযোগ নিয়ে লাগাতার কুমারী মেয়েদের লাঞ্ছনা করে চলেছে, একই সঙ্গে ঘরে তুলছে পয়সাও। স্থানীয় মানুষের বিশ্বাস, এই প্রথা চলে আসছে হাজার বছর ধরে। বর্তমানে এসব হায়নার মাধ্যমে ছড়িয়ে পড়ছে বিভিন্ন যৌনরোগ এমনকি এইডসও।\nমালাউইয়ের দক্ষিণের জেলা নাসানজেতে একজন কুখ্যাত হায়নার বাস।লোকটির নাম এরিক আনিভা। এলাকার কোনো মেয়ের প্রথমবার ঋতুস্রাব হলেই শারীরিক সংসর্গর জন্য ভাড়া করা হয় তাকে এরিক আনিভাকে। এমনকি কোনো মহিলার স্বামী মারা গেলেও মৃতদেহ কবর দেওয়ার আগে ওই বিধবা নারীকে একবার বাধ্যতামূলক শারীরিক সংসর্গ করতে হয় আনিভার সঙ্গে। এমনকি ওই নারী তখন গর্ভবতী হলেও।\nকোনো মেয়ের প্রথমবার ঋতুস্রাব হওয়ার পর শিশু থেকে তার যৌবনে উপনীত হওয়ার প্রমাণ হিসেবে পরপর তিনদিন মেয়েটিকে শারীরিক সংসর্গ করতে হয় হায়নাদের সাথে। কোনো মেয়ে এই জঘন্য কাজে রাজি না হলে ধরে নেয়া হয়, ওই মেয়েটির পরিবার বা গোষ্ঠী বা গ্রামের জন্য মহামারী অথবা ভয়ংকর কোনো পরিণাম অপেক্ষা করছে।\nএই বর্বর প্রথাকে বলা হয়, মেয়েদের ‘শুচিকরণ’। এই গোষ্ঠীর মানুষদের ধারণা, এই প্রথার মধ্য দিয়ে শুদ্ধ হয় কিশোরীরা।\nহায়নাদের সঙ্গে শারীরিক সংসর্গ নিয়ে দুই ধরনের প্রথা প্রচলিত আছে মালাউইয়ে। প্রথমবার ঋতুস্রাব হওয়ার পর কিশোরীদের সঙ্গে যে শারীরিক সংসর্গ, তাকে বলা হয় ‘কুসাসা ফুম্বি’। কোনও মহিলার স্বামীর মৃত্যুর পর স্বামীকে সমাধিস্থ করার আগে বিধবাকে ‘শুদ্ধ’ করতে বিধবার সঙ্গে যে শারীরিক সংসর্গ, তাকে বলা হয় ‘কুলোয়া কুফা’।\nদুই স্ত্রীর সঙ্গে এরিক আনিভা\nমধ্য বয়স্ক ‘হায়না’ আনিভা গর্ব করে বলে থাকে, ‘আমি যাদের সঙ্গে শারীরিক সংসর্গ করেছি তাদের বেশিরভাগই স্কুলে যাওয়া মেয়ে।’ এর মধ্যে কোনও কোনও মেয়ের বয়স ১২ থেকে ১৩। কিন্তু তাদের সঙ্গে শারীরিক সংসর্গ করে আমার ভালো লেগেছে, আমি জানি মেয়েগুলিরও। সব মেয়েই আমাকে তাদের ‘হায়না’ হিসেবে পেয়ে গর্ব বোধ করে। তৃপ্ত মেয়েরা অন্য মেয়েদের বলে, আনিভা হচ্ছে প্রকৃত পুরুষ। আনিভা জানে, কীভাবে একজন নারীকে আনন্দ দিতে হয়।’\nআনিভা নিজের ঘৃণ্য কর্মকাণ্ড নিয়ে গর্ব করলেও অনেক মেয়েই জানিয়েছে , তারা নিতান্তই অনিচ্ছায় আনিভার সঙ্গে শারীরিক সংসর্গ করতে বাধ্য হয়েছে। যেমন মারিয়া নামের এক মেয়ে জানিয়েছে, ‘আমার আর কোনো উপায় ছিল না। আমার মা-বাবার কথা ভেবেই আমাকে আনিভার সঙ্গে শারীরিক সংসর্গ করতে হয়েছে। যদি আমি রাজী না হতাম তবে আমার পরিবারের ওপর আক্রমণ করা হতো।’\nআনিভা জানায় তাদের এলাকায় তার মতো মোট ১০ জন হায়না আছে। প্রতিবার শারীরিক সংসর্গ জন্য তাদের রেট চার থেকে সাত ডলার। তবে শুধু শারীরিক সংসর্গই শুদ্ধ হওয়ার পুরো প্রক্রিয়া নয়। এটা এই প্রক্রিয়ার শেষ ধাপ।চল্লিশোর্ধ আনিভার দুটি স্ত্রী এবং পাঁচ সন্তান। এ পর্যন্ত ১০৪ জন কিশোরী ও মহিলার সঙ্গে শারীরিক সংসর্গ করেছেন বলে দাবি আনিভার। ২০১২ সালে এ নিয়ে স্থানীয় পত্রিকায় তদন্তমূলক প্রতিবেদন প্রকাশিত হলে কিছুদিনের জন্য আনিভার বাজার পড়ে যায়।\nএর আগে অন্য অনেক কিছু রিচুয়ালস আছে। প্রথমে গ্রামগুলির কিছু বয়স্কা নারী সদ্য ঋতুমতী হওয়া মেয়েদের জঙ্গলের মধ্যে একটি ক্যাম্পে নিয়ে যায়। একজন পুরুষকে কীভাবে যৌন আনন্দ দিতে হয় সেখানে মেয়েদের তা বেশ কিছুদিন ধরে শেখানো হয়। শেষ ধাপে মেয়েদের একজন হায়নার সঙ্গে শারীরিক সংসর্গ করতে দেয়া হয়। শুদ্ধ হওয়ার পুরো প্রক্রিয়ার আয়োজন করে মেয়েটিরই পরিবার।\nঅবাঞ্ছিত গর্ভধারণ রোধ করার বা এমনকি রোগের সংক্রমণ এড়ানোর কোনো ব্যবস্থাই নেওয়া হয় না।তাই ভয়ানক যৌনরোগে আক্রান্ত হয় সদ্য ঋতুমতী ও বিধবা মহিলাগুলি।বিষয়টি নিয়ে ধরপাকড় শুরু হলে প্রকাশ পায় আরেকটি একটি ভয়ংকর তথ্য।\nআনিভা নিজেও এইডস আক্রান্ত। আর এইডসে আক্রান্ত হওয়ার পরও অবাধ ও অসুরক্ষিত শারীরিক সংসর্গ চালিয়ে গেছে আনিভা। আশার কথা, মালাউই সরকার তাদের দেশের এই ঘৃণ্য ও অমানবিক প্রথার বিরুদ্ধে ইতিমধ্যে কঠোর পদক্ষেপ নিয়েছেন। মালাউই- এর প্রেসিডেন্টের আদেশে আনিভাকে গ্রেফতার করে সশ্রম কারাদণ্ড দেয়া হয়েছে। বাকি হায়নাদেরও একই হাল হয়েছে।\nপুলিশের জালে শয়তান আনিভা\nএই কুপ্রথার বিরুদ্ধে লড়ে যাচ্ছেন এমনই এক মানবাধিকার কর্মী নাতাশা অ্যানি টনথলা। এই ঘৃণ্য প্রথা বন্ধের উদ্দেশ্যে ‘প্রোজেক্ট ডিগনিটি’ নামে একটি সংগঠনও শুরু করেছেন তিনি। ১৩ বছর বয়সে প্রথম ঋতুস্রাব হওয়ার পর তাঁকেও একজন হায়নার সঙ্গে শারীরিক সংসর্গ করতে হয়েছিল।\nনাতাশা জানান,হায়নার সঙ্গে শারীরিক সংসর্গর সময় মেয়েদের চোখ বাঁধা থাকে। তাই ঠিক কার সঙ্গে তাদের শারীরিক সংসর্গ হলো, তা মেয়েরা জানতে পারে না। নাতাশা বলেন “আমি আশাবাদী, আমরা এই ভয়ংকর প্রথা নির্মূল করতে পারবো। কারণ আমরা কিশোরী ও বিধবা নারীদের লাঞ্ছনা থেকে মুক্তির স্বপ্ন দেখিয়েছি । এই লড়াইয়ে আমরাই জিতবো, হায়নারা নয়।”\nAfricachild abuseMalawiRupanjansexual harassment\nকরোনা-যুদ্ধে জয় হবে ভারতের, সবরকম সাহায্য দিতে রাজি, পাশে থাকার বার্তা দিল চিন\nখেলতে গিয়ে গলায় ফাঁস, মৃত ৮ বছরের শিশু\nআর এক বার প্লিজ়! রাহুল গান্ধীর শুশ্রূষায় মুগ্ধ হয়ে বললেন…\nডায়মন্ড হারবারে পঞ্চায়েত সদস্যের বাড়ি ঘিরে উমফানে…


ঢাবি আন্তঃহল ভলিবল প্রতিযোগিতা শুরু\nঢাকা বিশ্ববিদ্যালয় আন্তঃহল ভলিবল (ছাত্র-ছাত্রী) প্রতিযোগিতা-২০১৮ গত ৫ ফেব্রুয়ারি সোমবার বিকেলে বিশ্ববিদ্যালয় কেন্দ্রীয় খেলার মাঠে শুরু হয়েছে। বিশ্ববিদ্যালয়ের উপাচার্য অধ্যাপক ড. মো. আখতারুজ্জামান প্রধান অতিথি হিসেবে উপস্থিত থেকে প্রতিযোগিতার উদ্বোধন করেন।\nবিশ্ববিদ্যালয় ভলিবল কমিটির সভাপতি অধ্যাপক ড. এ জে এম শফিউল আলম ভূইয়ার সভাপতিত্বে অনুষ্ঠিত উদ্বোধনী অনুষ্ঠানে বিভিন্ন হলের প্রভোস্ট ও আবাসিক শিক্ষক, বিশ্ববিদ্যালয়ের সিনিয়র শিক্ষক ও কর্মকর্তাগণ উপস্থিত ছিলেন।\nপ্রতিযোগিতায় বিশ্ববিদ্যালয়ের প্রতিটি ছাত্র হল এবং ছাত্রী হল অংশগ্রহণ করছে।\nঢাকা বিশ্ববিদ্যালয় আন্তঃহল ভলিবল (ছাত্র-ছাত্রী) প্রতিযোগিতা-২০১৮ গত ৫ ফেব্রুয়ারি সোমবার বিকেলে বিশ্ববিদ্যালয় কেন্দ্রীয় খেলার মাঠে শুরু হয়েছে। বিশ্ববিদ্যালয়ের উপাচার্য অধ্যাপক ড. মো. আখতারুজ্জামান প্রধান অতিথি হিসেবে উপস্থিত থেকে প্রতিযোগিতার উদ্বোধন করেন। (ছবি: জনসংযোগ দফতর)


‘নীল’ বেদনা লাল দলের\nপ্রকাশ: রোববার, ৭ মার্চ, ২০২১, ১০:০৩ পিএম | প্রিন্ট সংস্করণ Count : 34\nমাঠের লড়াই প্রতিদ্বন্দ্বিতাপূর্ণ করতে জাতীয় দল, ইমার্জিং দল আর অনূর্ধ্ব-১৯ দলের ক্রিকেটারদের তিন ভাগে বিভক্ত করে গড়া হয়েছে ভারসাম্যপূর্ণ দল। কিন্তু নবম বাংলাদেশ গেমসের নারী ক্রিকেট ইভেন্টের উদ্বোধনী ম্যাচে প্রতিদ্বন্দ্বিতা থাকল কই? বাংলাদেশ লাল আর বাংলাদেশ নীল দলের লড়াইটা হলো বড্ড একপেশে। নীল দলের ১০ উইকেটের জয় প্রতিপক্ষ লাল দলের বেদনার্ত পারফরম্যান্সেরই সাক্ষী।\nসিলেট আন্তর্জাতিক স্টেডিয়ামে শনিবার প্রতিযোগিতার উদ্বোধন করেন বাংলাদেশ অলিম্পিক অ্যাসোসিয়েশনের (বিওএ) মহাসচিব সৈয়দ সাহেদ রেজা। কিন্তু উদ্বোধনী ম্যাচটি আনন্দদায়ক ছিল না মোটেও। আগে ব্যাট করে ২৮.১ ওভার খেলে মোটে ৬৩ রানেই অলআউট হয়ে যায় লাল দল। এদিন তাদের ব্যাটারদের মাথা তুলেই দাঁড়াতে দেননি নীল দলের বোলাররা। বিশেষ করে ফারিহা তৃষ্ণা। এই তরুণীর পেস আগুনে সবুজে ঘেরা সিলেট স্টেডিয়ামে পুড়ে ছাই হয় লাল, উজ্জ্বল হয়ে ওঠে নীল। ১০ ওভার হাত ঘুরিয়ে মাত্র ১৪ রান দিয়ে ৬ উইকেট নিয়েছেন তৃষ্ণা।\nএদিন অবশ্য লাল দলের ‘নীল বেদনা’পর্ব শুরু হয়েছিল জাহানারা আলমের হাত ধরে। জাতীয় দলের এই তারকা পেসারই ইনিংসের তৃতীয় ওভারে প্রথম ধাক্কাটা দেন শারমিন সুপ্তাকে বোল্ড করে। এরপর তৃষ্ণার গতিঝড় আর অধিনায়ক সালমা খাতুনের দুর্দান্ত বোলিংয়ে চরম ব্যাটিং বিপর্যয়ে পড়ে লাল দল। সেই বিপর্যয় আর কাটিয়ে উঠতে পারেনি দলটি। ১৪ রান খরচায় ২ উইকেট নেন সালমা। ৮ রান দিয়ে একটি উইকেট নেন অপর বোলার সুবহানা মোস্তারি। তাদের বোলিং তোপ সামলে লাল দলের পুঁজিতে সর্বোচ্চ ২১ রানের জোগান দেন জিন্নাত অর্থি। তিনি ছাড়া দুই অঙ্কের কোটা ছুঁতে পেরেছেন কেবল রুবাইয়া হায়দার ঝিলিক (১০)। বাকিরা ব্যস্ত ছিলেন সাজঘরে যাওয়া-আসার মিছিলে।\nলাল দলের ব্যাটসম্যানদের অমন ব্যাটিং প্রদর্শনীর পর মনে হচ্ছিলÑ উইকেটে টিকে থেকে রান করার কাজটা খুব কঠিন। কিন্তু ধারণাটা পাল্টে দিলেন নীল দলের দুই ওপেনার শারমিন সুলতানা আর মুর্শিদা খাতুন। মামুলি পুঁজি নিয়ে তাদের ওপর কোনো প্রভাবই বিস্তার করতে পারেনি লাল দলের বোলাররা। ফলে কোনো উইকেট না হারিয়েই ৬৪ রানের জয়ের লক্ষ্য ছুঁয়ে ফেলে নীল দল। ৫৪ বল খেলে ৫টি চারের মারে ৩১ রান করে অপরাজিত ছিলেন শারমিন। ৪১ বলে ৩ চারে ২৫ রান করে অপরাজিত ছিলেন মুর্শিদা। এই যুগলের দারুণ ব্যাটিংয়ে ১৫.৫ ওভারেই জয়ের বন্দরে নোঙর ফেলে নীল দল। ১০ উইকেটের বড় জয়ে ফাইনালে নাম লেখানোর লড়াইয়ে নিজেদের একধাপ এগিয়ে রাখল দলটি। ৮ মার্চ নিজেদের পরবর্তী ম্যাচে বাংলাদেশ সবুজ দলের মুখোমুখি হবে তারা।\nসিঙ্গেল রাউন্ড রবিন লিগ পদ্ধতিতে প্রতিটি দল একবার করে একে অন্যের মুখোমুখি হবে। এরপর পয়েন্টের হিসেবে এগিয়ে থাকা দুই দল মুখোমুখি হবে ১২ মার্চের ফাইনালে।\nভালোই হলো লিটন-মিরাজদের প্রস্তুতি\nকবে মাঠে ফিরবে প্রিমিয়ার লিগ?\nস্পেনে শিরোপার রাজা মেসি\nবিলবাওকে উড়িয়ে চ্যাম্পিয়ন বার্সেলোনা\nবায়ার্ন ছাড়ার ঘোষণা ফ্লিকের\nলঙ্কায় অভ্যস্ত হওয়ার চেষ্টা টাইগারদের\nজুভেন্টাসে সুখে আছেন রোনালদো


বিএনপিতে তারেকপন্থীদের উত্থান - Bangla News Bank\nপ্রচ্ছদ » Lead4» বিএনপিতে তারেকপন্থীদের উত্থান\nপূর্ববর্তী হাটহাজারী থেকে বেরিয়ে এলো হেফাজত, কলকাঠি নাড়ছে জামায়াত\nপরবর্তী খালেদা জিয়ার অসুখ নিয়ে লুকোচুরি করছে বিএনপি!\nবিএনপিতে তারেকপন্থীদের উত্থান\nনিউজ ডেস্ক: তারেক জিয়াই এখন বিএনপি প্রধান নেতা। বেগম খালেদা জিয়া নামে বিএনপি চেয়ারপারসন বটে কিন্তু বিএনপি সমস্ত কার্যক্রম পরিচালিত হচ্ছে লন্ডন থেকে তারেক জিয়ার নির্দেশে। আর এ কারণেই এখন বিএনপিতে যারা তারেকপন্থী হিসেবে পরিচিত, তারেকের একান্ত অনুগত এবং বিশ্বস্ত তাদেরই জয়জয়াকার। তারাই মূলত বিএনপি`র বিভিন্ন গুরুত্বপূর্ণ বিষয়ে সিদ্ধান্ত নিচ্ছেন। যারা তারেকপন্থী হিসেবে বিবেচিত নন এবং তারেকের আস্থাভাজন ব্যক্তি নন তারা সিদ্ধান্ত গ্রহণ প্রক্রিয়ায় ভূমিকাহীন। তাই এখন স্থায়ী কমিটি বা কেন্দ্রীয় কমিটির চেয়ে যারা তারেকপন্থী তারাই ক্ষমতাবান এবং তাদের দ্বারাই সব সিদ্ধান্তগুলো গৃহীত হচ্ছে বলে বিএনপির দায়িত্বশীল সূত্রগুলো নিশ্চিত করছে। বিএনপিতে তারেকপন্থী হিসেবে যারা পরিচিত তাদের মধ্যে রয়েছেন,\n১. মির্জা ফখরুল ইসলাম আলমগীর: মির্জা ফখরুল ইসলাম আলমগীর বিএনপির মহাসচিব এবং বাংলাদেশে তারেকের মুখপাত্র। তারেক যা বলেন যেভাবে নির্দেশ দেন সেভাবে তিনি দল পরিচালনা করেন। আর এটি করতে যেয়ে দলে তিনি ব্যাপক সমালোচিত।তাতে কিছুই আসে যায় না। দলে সমালোচিত হলেও তারেকের আস্থাভাজন হওয়ার কারণে তিনি ক্ষমতাবান এবং দলের স্থায়ী কমিটি বা কেন্দ্রীয় কমিটির বাইরে তিনি সিদ্ধান্ত দিতে পারেন।\n২. নজরুল ইসলাম খান: নজরুল ইসলাম খান বিএনপির স্থায়ী কমিটির আরেকজন সদস্য। তিনিও তারেকের একান্ত অনুগত ব্যক্তি হিসেবে পরিচিত। মূলত মির্জা ফখরুল ইসলাম আলমগীর এবং নজরুল ইসলাম খানই স্থায়ী কমিটিতে তারেক জিয়ার দুই প্রতিনিধি যারা বিভিন্ন সিদ্ধান্ত গ্রহণ প্রক্রিয়ায় ভূমিকা রাখেন।\n৩. রুমিন ফারহানা: রুমিন ফারহানা বিএনপিতে হঠাৎ আলোর ঝলকানির মত। মূলত তারেক জিয়ার পৃষ্ঠপোষকতায় এবং আশীর্বাদের রুমিন ফারহানা মহিলা কোটায় এমপি হয়েছেন। এখন তিনি বিএনপির হুইপও হয়েছেন। বিএনপির অঘোষিত নীতিনির্ধারক হিসেবে রুমিন ফারহানাকে মনে করা হয়। এটি মনে করার পেছনে প্রধান হলো তারেক জিয়ার আনুকূল্যে এবং তারেকের কারণেই তিনি এখন বিএনপি`র গুরুত্বপূর্ণ নেতা।\n৪. তাবিথ আউয়াল: তাবিথ আউয়াল বিএনপি`র ভাইস চেয়ারম্যান আব্দুল আউয়াল মিন্টুর পুত্র। ঢাকা সিটি কর্পোরেশনের মেয়র নির্বাচনে দুইবার প্রতিদ্বন্দ্বিতা করেছেন। দুইবারই তিনি পরাজিত হয়েছেন। বাংলাদেশ ফুটবল ফেডারেশনের নির্বাচনেও তিনি পরাজিত হয়েছেন। কিন্তু তারেকের ঘনিষ্ঠ ব্যক্তিদের তিনি অন্যতম। এজন্য তিনি বিএনপিতে প্রভাবশালী। যদিও মাঠের রাজনীতিতে না থাকলেও তারেক জিয়ার সঙ্গে অর্থ-বাণিজ্য সম্পর্কের কারণে তিনি বিএনপিতে ক্ষমতাবান প্রভাবশালী এবং অন্যতম নীতিনির্ধারক। অনেক নির্দেশনাই এখন তারেক জিয়া তাবিথদের মাধ্যমে দেন এবং সে নির্দেশনাগুলো সিনিয়র নেতাদের মানা অনেক ক্ষেত্রেই বাধ্যতামূলক।\n৫. ইশরাক হোসেন: ইশরাক হোসেন সাদেক হোসেন খোকার পুত্র। তিনি রাজনীতিতে আলোচনায় এসেছেন গত সিটি কর্পোরেশন নির্বাচনের মাধ্যমে। এখন ঢাকা মহানগরীর রাজনীতির অন্যতম কেন্দ্রীয় চরিত্র ইশরাক হোসেন এবং এটি সম্ভব হয়েছে তারেক জিয়ার কারণে। ঢাকা মহানগরীর রাজনীতি সাদেক হোসেন খোকার মার্কিন যুক্তরাষ্ট্রে চলে যাওয়ার পর নিয়ন্ত্রণ করতেন মির্জা আব্বাস। কিন্তু মির্জা আব্বাসের কর্তৃত্ব আধিপত্য এখন লুপ্তপ্রায়। তার এখানে পুরো কর্তৃত্ব নিয়েছেন তারেক জিয়া এবং তারেক জিয়ার অনুগ্রহপুষ্ট ইশরাক হোসেন এবং নেতাকর্মীদের মধ্যেও ইশরাকের জনপ্রিয়তা বেড়েছে।\nমূলত তারেক জিয়াপন্থী যারা শুধু ঢাকায় নয়, ঢাকার বাইরে আছেন তারাই এখন বিএনপিতে ক্ষমতাবান এবং বিএনপিতে কি হচ্ছে না হচ্ছে তা কেন্দ্রীয় নেতৃত্বরা না জানলেও এই সমস্ত তারেক জিয়ার ঘনিষ্ঠতা জানেন।


Kate Warne: first professional female detective\nPosted on: May 24, 2022 8:15 pm\nUpdated: May 24, 2022 9:09 pm\nকথায় বলে, ‘মেয়েমানুষের বুদ্ধি!’ অর্থাৎ, মেয়েদের ক্ষেত্রে বুদ্ধির পরিচয় দেওয়াটাই যেন একটা অসম্ভব কথা। তাহলে বুদ্ধিকে কাজে লাগিয়েই যে কাজ হাসিল করতে হবে, সেই কাজে মেয়েদের জায়গা হবে কেমন করে? মুশকিল হল, বুদ্ধি কম বলেই মেয়েরা এই সহজ কথাটা মোটেই বুঝতে চায় না। আর তাই গোয়েন্দাগিরির মতো সম্পূর্ণ বুদ্ধিনির্ভর কাজটিতেও দিব্যি যোগ দেয় তারা, আর কী আশ্চর্য, সকলকে অবাক করে দিয়ে রহস্যের জটও ছাড়িয়ে ফেলে অবলীলায়। এই মেয়ে গোয়েন্দাদের যিনি প্রথম পথ দেখিয়েছিলেন, আসুন, শুনে নেওয়া যাক সেই মেয়েটির কথা।\nমেয়েটিকে চাকরি দিতে একান্তই নারাজ প্রতিষ্ঠানের কর্তৃপক্ষ। না, চাকরি নেই এমন নয়। কিন্তু কোনও মেয়ে সেই চাকরি করছে বলে তাঁরা জন্মেও শোনেননি। একে তো সেই সময়ে কর্মরতা মহিলার সংখ্যাই হাতেগোনা, তার উপরে মেয়েদের চাকরির একটা নির্দিষ্ট ধরন বেঁধে দেওয়া আছে। অফিসের চার দেওয়ালের ঘেরাটোপে বসে, কেরানি কিংবা সেক্রেটারির কাজ করে থাকে তারা। তার বদলে এই মেয়ে চায় কিনা রাজ্যের চোর ডাকাত অপরাধীদের পিছনে দৌড়োবার চাকরি? অবাক হবেন না রাগ করবেন, সেটাই বুঝে উঠতে পারছিলেন না পিংকারটন ন্যাশনাল ডিটেকটিভ এজেন্সির মালিক, অ্যালান পিংকারটন।\nসময়টা ১৮৫৬ সাল। ঘটনাস্থল আমেরিকা হলেও তা আজকের দিনের চূড়ান্ত আধুনিক দেশটি নয়। বরং অনেকাংশে রক্ষণশীল, গোঁড়া আর পিতৃতান্ত্রিক ছিল সেদিনের আমেরিকা। আর সেখানেই এমন এক চাকরি করতে চাইছিলেন ওই বছর বাইশের তরুণীটি, যার গায়ে লেগে ছিল পুরুষের চাকরির তকমা। গল্পটা তাহলে খুলেই বলা যাক।\nনিউইয়র্ক শহরে একটা ডিটেকটিভ এজেন্সি খুলে বসেছিলেন অ্যালান পিংকারটন। প্রতিষ্ঠানের গালভরা নাম, পিংকারটন ন্যাশনাল ডিটেকটিভ এজেন্সি। তার জন্যই জনাকয়েক পেশাদার গোয়েন্দা এবং একজন মহিলা সেক্রেটারির প্রয়োজন পড়েছিল। খবরের কাগজে পিংকারটনের দেওয়া বিজ্ঞাপনের সূত্রে চাকরিপ্রার্থীদের আনাগোনা চলছিল অফিসে। যেমনভাবে এসেছিলেন সেদিনের সেই বছর বাইশের তরুণীও, যাঁর নাম কেট ওয়ার্ন।\nআরও শুনুন: ‘Lady James Bond’ নামেই পরিচিত ভারতের প্রথম মেয়ে গোয়েন্দা রজনী পণ্ডিত\nপিংকারটন ভেবেছিলেন, সেক্রেটারির পদের জন্য ইন্টারভিউ দিতে এসেছেন ওই তরুণী। কিন্তু কথা বলতে গিয়েই ভুল ভাঙল। সেক্রেটারি নয়, ডিটেকটিভ হতে চান তিনি। আর হাজারও তর্কবিতর্ক পেরিয়ে অবশেষে সেই চাকরিটি আদায় করেই ছাড়লেন কেট। ১৮৫৬ সালের ২৩ আগস্ট, চাকরিতে যোগ দিলেন তিনি।\nকিন্তু চাকরি পেলে কী হবে, কর্তৃপক্ষের আস্থা অর্জন করতে রীতিমতো বেগ পেতে হল কেটকে। প্রথম কেস এল পাক্কা দুবছর পরে। তহবিল তছরুপের তদন্ত। মূল অভিযুক্তের ধারপাশ না মাড়িয়ে কেট সোজা হাজির হলেন তার স্ত্রীর কাছে। আর তার সঙ্গে বন্ধুত্ব পাতিয়ে আস্তে আস্তে বের করে আনতে লাগলেন সব গোপন তথ্য। অপরাধীর ধরা পড়তে সময় লাগল না, উদ্ধার হল খোয়া যাওয়া টাকাপয়সাও। আর এই তদন্ত দিয়েই নিজেকে প্রমাণ করে দিলেন কেট ওয়ার্ন। তাঁর কাজের প্রতি এতটাই আস্থা ছিল কর্তৃপক্ষের, যে, খোদ মার্কিন প্রেসিডেন্ট আব্রাহাম লিঙ্কনকে রক্ষা করার ভার বর্তায় তাঁরই উপরে। সেসময় ক্রীতদাস প্রথা বন্ধ করার জন্য আইন করতে চলেছেন লিঙ্কন। তার জেরেই তাঁকে গুপ্তহত্যা করার চক্রান্ত করে বিরোধী পক্ষ। এই পরিস্থিতিতে, ১৮৬২ সালে ওয়াশিংটন সফরে বেরোলেন প্রেসিডেন্ট। যাত্রাপথে একাধিকবার ট্রেন বদল করতে হবে। সেখানে হামলার সমূহ সম্ভাবনা রয়েছে। অতএব আগেভাগেই প্রেসিডেন্টের জন্য নির্ধারিত হোটেলে গিয়ে উঠলেন কেট। ছদ্মবেশে ভাব জমালেন শহরের অভিজাত ব্যক্তিদের সঙ্গে। আর সেই সূত্রেই পাওয়া টুকরো টুকরো খবর জুড়ে প্রেসিডেন্টকে হত্যার পুরো ছকটা স্পষ্ট সাজাতে পারলেন তিনি। ব্যাস, অর্ধেক কাজ এখানেই সারা। এবার বাকি রইল প্রেসিডেন্টকে রক্ষা করার কাজ। তাঁকে নিজের বিকলাঙ্গ ভাই সাজিয়ে ট্রেনে উঠলেন কেট। পিস্তল হাতে সারারাত জেগে রইলেন সতর্ক প্রহরায়। কেটের দৌলতেই সেদিন নিরাপদে গন্তব্যে পৌঁছে গিয়েছিলেন মার্কিন প্রেসিডেন্ট আব্রাহাম লিঙ্কন।\nমেয়েরাও যে গোয়েন্দা হওয়ার মতো বুদ্ধি এবং সাহস অর্জন করতে পারে, মাত্র ৩৫ বছরের জীবনে তা বুঝিয়ে দিয়েছিলেন কেট ওয়ার্ন। আগেই বলেছি, মেয়ে মাত্রেই তার বুদ্ধি নেই, এমন একটা আশ্চর্য মিথ চালু রয়েছে আমাদের চারদিকে। আর সেই কথাটাকে ভুল প্রমাণ করার জেদেই বোধহয়, মেয়েরা জীবনের কোনও পথ ছেড়ে যাননি। তাঁদেরই একজন কেট ওয়ার্ন। পরবর্তীকালের পৃথিবী যাঁকে স্বীকৃতি দিয়েছে বিশ্বের প্রথম পেশাদার মেয়ে গোয়েন্দা বলে।


পরনে বিদেশি পোশাক, লাল চুল, উন্মুক্ত বক্ষযুগল! সোশ্যাল মিডিয়ায় সুপার হট ছবি পোস্ট করে শিরোনামে অভিনেত্রী রূপাঞ্জনা, ভাইরাল ছবি - BrightBengal\nহোম/নিউজ/পরনে বিদেশি পোশাক, লাল চুল, উন্মুক্ত বক্ষযুগল! সোশ্যাল মিডিয়ায় সুপার হট ছবি পোস্ট করে শিরোনামে অভিনেত্রী রূপাঞ্জনা, ভাইরাল ছবি\nপরনে বিদেশি পোশাক, লাল চুল, উন্মুক্ত বক্ষযুগল! সোশ্যাল মিডিয়ায় সুপার হট ছবি পোস্ট করে শিরোনামে অভিনেত্রী রূপাঞ্জনা, ভাইরাল ছবি\nনিজস্ব সংবাদদাতা: 2020 সাল বিশ্ববাসীর কাছে এক আ-ত-ঙ্কের বছর। বিশ্বব্যাপী করোনা ভাইরাসের কারণে ঘরবন্দী অবস্থায় অনেক সময় কাটিয়েছেন সবাই। এর মধ্যেই বিভিন্ন সময়ে বিভিন্ন রকম খবর উঠে এসেছে সেলিব্রিটিদের নামে। তারা নিজেরাই নিজেদের খবর প্রকাশ করেছেন লকডাউন এর মাঝেই।কেউবা ইনস্টাগ্রামে কেউবা ফেসবুক,\nএসবের মাধ্যমে পৌঁছে গেছেন তাদের অনুগামীদের কাছে। ফ্যানরা সোশ্যাল মিডিয়ার স্ক্রিনে অপেক্ষা করে দেখেছেন তাদের পছন্দের সেলিব্রিটির জন্য।কয়েক মাস আগে, মি টু অভিযানে বাংলার পরিচালক অরিন্দম শীলএর প্রতি অভিযোগ করেন রূপাঞ্জনা মিত্র। রূপাঞ্জনা মিত্র বাংলা টেলিভিশনের একটি জনপ্রিয় মুখ।\n‘সিঁদুর খেলা’, সত্যি, খেলা এবং এক আকাশের নীচের মতো প্রতিদিনের ডেইলি সোপে অভিনয় করেছেন তিনি।বাংলার টেলি এবং সিনেমা এই জগতে সমানভাবে বিচরণকারী রূপাঞ্জনা মিত্র বোল্ড অভিনেত্রী নামে পরিচিত।সম্প্রতি ইনস্টাগ্রামে ভাইরাল হলো রূপাঞ্জনা মিত্রের একটি ছবি।\nএকটি টেবিলের ওপরে রয়েছে খোলা বই,সেটি পড়ছেন রূপাঞ্জনা মিত্র খোলা চুল ব্ল্যাক শার্ট পড়ে অভিনেত্রীকে মোহময়ী লাগছিল। শার্টের আপার বাটনগুলো উন্মুক্ত, দেখা যাচ্ছে অভিনেত্রীর অ-ন্ত-র্বাস।এই ছবি দেখেই তার অনুগামীদের কাছে পড়ে গেছে হ-ই-চই। অভিনেত্রীর এমন ছবিতে প্রচুর লাইক পড়ে গেছে ইতিমধ্যেই। পছন্দ করেছেন নেটিজেনরা।\nExclusive #rupanjanamitra Follow @bengali.actress.world #glam #bongbeauties #hot #tollywood #bongbeauties #follow #bengaliactressworld #like #share #dhaka #kolkata #bd #beauty #photoshoot #bengaliserialactress #photography #diva #photoshoot #bangladesh #bold #pool #instagood #mumbai #glitter #photoshoot #glam #bikinigirl #exclusive #tollyactor #photoshoot\nA post shared by Bengali Actress World (@bengali.actress.world) on Jul 16, 2020 at 5:36am PDT\nমাত্র ৭ দিনে পেটের অতিরিক্ত চর্বি কমাবে ২টি ঘরোয়া খাবার! যেভাবে তৈরি করবেন


নিজেকে পাল্টালেন নুসরাত! - The Bengali Times\nবরাবরই আলোচনার কেন্দ্রবিন্দুতে রয়েছেন টালিউডের তারকা অভিনেত্রী ও সাংসদ নুসরাত জাহান। সংসদের শীতকালীন অধিবেশনে যোগ দিতে বর্তমানে দিল্লিতে আছেন তিনি। সেখানে দিনযাপনের নানান মুহূর্ত সোশ্যাল মিডিয়ায় তুলে ধরছেন ঈশানের মা।\nচলতি মাসের শুরুর দিন (১ ডিসেম্বর) পরনে শাড়ি, খোলা চুল আর ছোট টিপে নজর কেড়েছিল নুসরাত। কিন্তু কয়েক ঘণ্টার মধ্যেই নিজেকে পাল্টে ফেলেন তিনি। সম্প্রতি নতুন হেয়ারস্টাইল লুকে একটি রিল ভিডিও শেয়ার করেছেন এই অভিনেত্রী। যেখানে তিনি বুঝিয়ে দিয়েছেন, তাকে পারফেক্ট দেখানোর জন্য ইনস্টাগ্রাম ফিল্টারের কোনো দরকার নেই। কারণ, তিনি এমনিতেই সুন্দরী। তবে ফিল্টার দেওয়া নুসরতকে দেখে রীতিমতো চমকে গেছেন নেটাগরিকরা।\nগত বছর অন্তঃসত্ত্বা থাকার কারণে অধিবেশনে যোগ দিতে পারেননি নুসরাত। কিন্তু এবার ছেলেকে সামলে সব কাজে যোগ দিচ্ছেন বসিরহাটের এই সাংসদ। বলা চলে, ছেলে হওয়ার পর থেকেই একের পর এক ছক্কা হাঁকাচ্ছেন নুসরাত।\nগত কয়েক মাসে পুরোদস্তুর পাল্টে গেছে নায়িকার জীবন। এরইমধ্যে কলকাতার আলিপুর কোর্টের পক্ষ থেকে স্পষ্ট করা হয়েছে নুসরত-নিখিলের বিয়ে অবৈধ। অতীত জীবনকে ভুলে আপতত ভবিষ্যতের দিকে পা বাড়াচ্ছেন নায়িকা। যশ-ঈশানকে নিয়েই এখন তার সাজানো সংসার।\nপ্রসঙ্গত, বর্তমানে টালিউডের সবচেয়ে চর্চিত জুটি নুসরাত জাহান ও যশ দাশগুপ্ত। তাদের প্রেম, একসঙ্গে বসবাস, সন্তান গ্রহণ ইত্যাদি বিষয় নিয়ে আলোচনা-সমালোচনা কম হয়নি। তবে এসবের তোয়াক্কা না করে পরিবারের সঙ্গে মধুর সময় কাটাচ্ছেন এই তারকা জুটি। কিন্তু গত ২৬ নভেম্বর ইনস্টাগ্রামের একটি পোস্টের সূত্রে গুঞ্জন ওঠে, যশ-নুসরাতের সম্পর্কে ফাটল ধরেছে। হঠাৎ দুজনের মধ্যে তিক্ততা তৈরি হয়েছে। একে অন্যকে সহ্য করতে পারছেন না। তবে সরাসরি মুখ না খুললেও আরেকটি পোস্টে সেই গুঞ্জনে পানি ঢেলে মোক্ষম জবাব দিয়েছেন নুসরাত।\nআগের খবরওমিক্রনের কাছে হার মানছে ডেল্টায় আক্রান্তরাও!\nপরের খবরভক্তের জীবন তছনছ, ক্ষমা চাইলেন কৃতি!


এক্সএমএল সাইটম্যাপ কি? কিভাবে ওয়ার্ডপ্রেস এ একটি সাইট ম্যাপ তৈরি করতে হয় ? | এসো আয় করি\nMd Jobayer mahmud Md Jobayer mahmud December 23, 2016\nআপনি আপনার একটি ওয়েব সাইট তৈরি করেছেন, সেটাতে ভালো কনটেন্ট ও আছে, কিন্তু আপনি ভালো ভিজিটর পাচ্ছেন না। সেক্ষেত্রে মন খারাপ করে থেকে লাভ নেই, চেস্টা করুন- অবশ্যই আপনার সাফল্য আসবে। আপনার সাইটটিকে গুগোল ওয়েবমাস্টার টুলস এ যোগ করুন। এছাড়াও আপনাকে আরো যা করতে হবে তা হল আপনার ওয়ার্ডপ্রেস সাইটটিকে গুগোল এনালিটিক্স এ যোগ করতে হবে। আপনি যখন আপনার সাইটটি গুগোল ওয়েবমাস্টার টুলস এ যোগ করবেন তখন আপনাকে একটি এক্সএমএল সাইটম্যাপ যোগ করতে বলবে। কি এই এক্সএমএল সাইটম্যাপ? আজকের এই আর্টিকেল এ আমি আপনাদের দেখাব এক্সএমএল সাইটম্যাপ কি? আর কিভাবে ওয়ার্ডপ্রেস এ একটি সাইট্ম্যাপ তৈরি করতে হয়?\nfacebook twitter pinterest linkedin I think Everyone in The world …\nfacebook twitter pinterest linkedin Effectiveclix এ দৈনিক ১০-১৫ ডলার আয় …


গত ২ বছরে ছত্তিশগড়ে ১৬ নারীকে ধর্ষণ করেছে পুলিশ! গত ২ বছরে ছত্তিশগড়ে ১৬ নারীকে ধর্ষণ করেছে পুলিশ! – দৈনিক মহাযুগ\nগত ২ বছরে ছত্তিশগড়ে ১৬ নারীকে ধর্ষণ করেছে পুলিশ!\nআন্তর্জাতিক ডেস্ক : ২০১৫ ও ২০১৬ সালের মধ্যে ভারতীয় পুলিশ অন্তত ১৬ জন নারীকে ধর্ষণ, যৌন নিপীড়ন ও শারীরিকভাবে লাঞ্ছিত করেছে বলে অভিযোগ উঠেছে।\nহিন্দুস্তান টাইমস ও এনডিটিভির খবরে বলা হয়েছে, ভারতের ছত্তিশগড় রাজ্য পুলিশের বিরুদ্ধে দেশটির জাতীয় মানবাধিকার কমিশন (এনএইচআরসি) এ অভিযোগ তুলেছে। গতকাল শনিবার ভারতের জাতীয় মানবাধিকার কমিশন এক বিজ্ঞপ্তিতে এসব তথ্য জানায়। বিষয়টি নিয়ে তারা সরকারকে নোটিশও দিয়েছে।\nবিজ্ঞপ্তিতে বলা হয়, অপরাধের সঙ্গে জড়িত ব্যক্তিদের আইনের আওতায় আনতে বলেছে কমিশন। এর পাশাপাশি নির্যাতিত নারীদের জন্য ৩৭ লাখ টাকার আর্থিক সহায়তা দেওয়ার জন্য সরকারকে বলেছে কমিশন। ধর্ষণের শিকার নারীদের প্রত্যেককে তিন লাখ রুপি, যৌন নিপীড়নের শিকার নারীদের প্রত্যেককে দুই লাখ ও শারীরিকভাবে লাঞ্ছিত নারীদের ৫০ হাজার রুপির সহায়তার পরামর্শ দিয়েছে।\n২০১৫ সালে নভেম্বরে ইন্ডিয়ান এক্সপ্রেসের এক প্রতিবেদনে বলা হয়, ছত্তিশগড়ের বিজাপুর জেলায় পাঁচটি গ্রামে রাজ্যের পুলিশ সদস্যরা নির্যাতন চালায়। এতে ওই গ্রামের ৪০ জন নারী পুলিশের নির্যাতনের শিকার হন। এঁদের মধ্যে অন্তত দুজন গণধর্ষণের শিকার হন। ওই প্রতিবেদনের জের ধরে মানবাধিকার কমিশন এক তদন্ত কার্যক্রম পরিচালনা করে। তদন্তে পুলিশ কর্তৃক নারী নির্যাতন ও ধর্ষণের তথ্য-প্রমাণ পায় সংস্থাটি।\nছত্তিশগড়ের ওই পাঁচগ্রাম ছাড়াও আর দুটি গ্রামে নারীদের ওপর পুলিশের নির্যাতনের অভিযোগ গত বছরের ১১ থেকে ১৪ জানুয়ারিতে মানবাধিকার কমিশন পরিচালিত তদন্তে উঠে আসে।


গুরুত্বপূর্ণ ৫ পরীক্ষা না-ও হতে পারে; এসএসসি, এইচএসসির সম্ভাবনাও কম বিকল্প হতে পারে অ্যাসাইন্টমেন্ট - ShikkhaJob.com গুরুত্বপূর্ণ ৫ পরীক্ষা না-ও হতে পারে; এসএসসি, এইচএসসির সম্ভাবনাও কম বিকল্প হতে পারে অ্যাসাইন্টমেন্ট - ShikkhaJob.com\nপ্রতিবছর সাধারণত নভেম্বর-ডিসেম্বর মাসে অষ্টম শ্রেণির সমাপনী জুনিয়র স্কুল সার্টিফিকেট (জেএসসি), জুনিয়র দাখিল সার্টিফিকেট (জেডিসি), প্রাথমিক শিক্ষা সমাপনী (পিইসি), ইবতেদায়ি সমাপনী এবং স্কুলগুলোর বার্ষিক পরীক্ষা অনুষ্ঠিত হয়।তবে এ বছর করোনা মহামারির কারণে এক দিনও ক্লাস করানো সম্ভব হয়নি। এরই মধ্যে অর্ধেক সময় পার হয়ে গেছে। বর্তমানে করোনা সংক্রমণের যে ঊর্ধ্বগতি তাতে শিগগিরই শিক্ষাপ্রতিষ্ঠান খোলার সম্ভাবনা কম। ফলে এবার এই পাঁচ গুরুত্বপূর্ণ পরীক্ষা না-ও হতে পারে বলে জানিয়েছেন সংশ্লিষ্ট ব্যক্তিরা।\nএকই সঙ্গে এসএসসি ও এইচএসসি পরীক্ষার সম্ভাবনাও কমছে।এদিকে পাবলিকসহ গুরুত্বপূর্ণ পরীক্ষা নিতে না চাইলে প্রধানমন্ত্রীর সম্মতির প্রয়োজন হবে। এ অবস্থায় শিগগিরই শিক্ষাপ্রতিষ্ঠান খোলা সম্ভব না হলে প্রধানমন্ত্রীর কাছে এ বিষয়ে সারসংক্ষেপ পাঠানোর প্রস্তুতি নিয়ে রেখেছে শিক্ষার দুই মন্ত্রণালয়। তবে পরীক্ষা না হলেও অটো পাস দেওয়া হবে না। অ্যাসাইনমেন্টের মাধ্যমে শিক্ষার্থীদের মূল্যায়ন করা হবে। গত মঙ্গলবার শিক্ষামন্ত্রী ডা. দীপু মনি বলেছেন, ‘এসএসসি ও এইচএসসি পরীক্ষার বিষয়ে শিগগিরই সিদ্ধান্ত জানানো হবে। আমরা জানি, এসএসসি ও এইচএসসি পরীক্ষার্থীরা ভীষণ উদ্বেগের মধ্যে আছে। আমরা এটা নিয়ে ব্যাপক আলোচনা করছি। খুব শিগগির সিদ্ধান্তটি জানিয়ে দেব। বেশি দিন আর উদ্বেগ-উৎকণ্ঠার মধ্যে থাকতে হবে না।’গত শনিবার প্রাথমিক ও গণশিক্ষা প্রতিমন্ত্রী মো. জাকির হোসেন বলেছেন, ‘পিইসি পরীক্ষার ব্যাপারে এখনো আমরা সিদ্ধান্ত নিইনি। আমাদের হাতে সময় আছে। যদি আরো কিছুদিন শিক্ষাপ্রতিষ্ঠান খোলা সম্ভব না হয়, তাহলে বিকল্প চিন্তা করা হবে। এখন আমাদের শিক্ষকরা শিক্ষার্থীদের বাড়ি বাড়ি গিয়ে বাড়ির কাজ পৌঁছে দিচ্ছেন। সে কাজেই আমরা বেশি জোর দিচ্ছি।’ শিক্ষা মন্ত্রণালয়ের মাধ্যমিক ও উচ্চ শিক্ষা বিভাগের সচিব মো. মাহবুব হোসেন বলেন, ‘আমরা এখন অ্যাসাইনমেন্টের ওপর জোর দিচ্ছি। যদি ডিসেম্বর পর্যন্ত শিক্ষাপ্রতিষ্ঠান খোলা না যায় তাহলে বিকল্প কী হতে পারে, সেই পরিকল্পনাও করছি। পরিস্থিতি অনুযায়ী সিদ্ধান্ত নেওয়া হবে।’\nসূত্র মতে, পিইসি, জেএসসি ও বার্ষিক পরীক্ষার জন্য আগামী আগস্ট পর্যন্ত অপেক্ষা করতে পারে দুই মন্ত্রণালয়। গত বছরও আগস্ট মাসেই পিইসি ও জেএসসি পরীক্ষা না নেওয়ার বিষয়ে সিদ্ধান্ত নেওয়া হয়েছিল।অন্যদিকে এসএসসি পরীক্ষার জন্য ৬০ কর্মদিবস এবং এইচএসসি পরীক্ষার জন্য ৮৪ কর্মদিবসের সিলেবাস প্রকাশ করা হয়েছে। শুক্রবার এবং সরকারি ছুটির দিন বাদ দিলে এসএসসি পরীক্ষা নিতে তিন মাস এবং এইচএসসি পরীক্ষা নিতে চার মাস ক্লাস করাতে হবে। কিন্তু শিগগিরই ক্লাস শুরু করা না গেলে পরীক্ষা নেওয়া অসম্ভব হয়ে পড়বে। করোনা সংক্রমণের যে অবস্থা তাতে আগামী মাসেও স্কুল-কলেজ খোলার সম্ভাবনা নেই বললেই চলে। এসব কারণে পরীক্ষার বিকল্প হিসেবে অ্যাসাইনমেন্টের মাধ্যমে মূল্যায়ন করার পরিকল্পনা জোরদার করা হচ্ছে। এরই মধ্যে প্রাথমিক বিদ্যালয়ের শিক্ষার্থীদের পড়ালেখায় যুক্ত রাখতে এবং ঝরে পড়া রোধ করতে বাড়ি বাড়ি গিয়ে শিক্ষার্থীদের হাতে পৌঁছে দেওয়া হচ্ছে বাড়ির কাজের শিট। গত মে মাস থেকে প্রাথমিক স্তরের শিক্ষার্থীদের জন্য এ কার্যক্রম শুরু করা হয়। জাতীয় প্রাথমিক শিক্ষা একাডেমি (নেপ) থেকে এসংক্রান্ত সিলেবাস প্রণয়ন করা হয়েছে। সে অনুযায়ী প্রতি সপ্তাহের বাড়ির কাজের শিট তৈরি করে তা প্রতিটি স্কুলে পাঠানো হয়েছে। বাড়ির কাজের ওই শিট ফটোকপি করে শিক্ষকরা বাড়ি বাড়ি গিয়ে শিক্ষার্থীদের পৌঁছে দিচ্ছেন।\nবাড়ির কাজের শিট শিক্ষার্থীদের কাছে পৌঁছানোর পরের সপ্তাহে শিক্ষকরা ওই শিট ফেরত নিয়ে আবার এর পরের সপ্তাহের বাড়ির কাজের শিট শিক্ষার্থীদের দিয়ে আসছেন। বাড়ির কাজের এসব শিট বিভিন্ন গ্রেডে মূল্যায়ন করে রেজিস্ট্রার খাতায় সংরক্ষণ করা হচ্ছে। এতে শুধু পঞ্চম শ্রেণি নয়, যুক্ত করা হয়েছে প্রথম, দ্বিতীয়, তৃতীয় ও চতুর্থ শ্রেণির শিক্ষার্থীদেরও। সূত্র বলছে, এবার প্রাথমিক সমাপনীসহ অন্যান্য শ্রেণির বার্ষিক পরীক্ষা যদি নেওয়া না যায় তাহলে বাড়ির কাজের শিটের মূল্যায়ন করেই শিক্ষার্থীদের পরবর্তী শ্রেণিতে উন্নীত করা হবে। জাতীয় প্রাথমিক শিক্ষা একাডেমির (নেপ) মহাপরিচালক মো. শাহ আলম বলেন, ‘আমরা প্রাথমিকের শিক্ষার্থীদের জন্য ওয়ার্কশিট আকারে বাড়ির কাজ দিচ্ছি। এরই মধ্যে আট সপ্তাহের বাড়ির কাজ তৈরি করা হয়েছে। যত দিন স্কুল না খুলছে, তত দিন এই কার্যক্রম চালানো হবে। প্রয়োজনে আমরা নতুন করে আরো বাড়ির কাজ তৈরি করব।’ সম্প্রতি শিক্ষামন্ত্রী ডা. দীপু মনি বলেছিলেন, ‘করোনা সংক্রমণ ৫ শতাংশের নিচে না নামলে শিক্ষাপ্রতিষ্ঠান খোলা যাবে না। আর এসএসসি ও এইচএসসি পরীক্ষা নির্ভর করছে করোনা পরিস্থিতির ওপর। তবে আমরা এসব পরীক্ষার বিকল্পও চিন্তা করছি।’ বর্তমানে সংক্রমণের হার ২০ শতাংশের বেশি। এ বছর জেএসসি, জেডিসিসহ অন্যান্য পরীক্ষা নেওয়া সম্ভব না হলেও রেজিস্ট্রেশন করা হয়েছে। ফরম পূরণসহ আনুষঙ্গিক কাজ করারও পরিকল্পনা রয়েছে। প্রশ্নপত্র তৈরি এবং মুদ্রণের প্রক্রিয়াও শুরু হয়েছে। যেহেতু শিক্ষা মন্ত্রণালয় এবং প্রাথমিক ও গণশিক্ষা মন্ত্রণালয় থেকে বোর্ডগুলো ও নেপকে এখনো এসংক্রান্ত কোনো নির্দেশনা দেওয়া হয়নি, তাই তারা সব ধরনের প্রস্তুতি নিয়ে রাখছে।


আধুনিক গণতন্ত্রের উত্থানের অর্থনৈতিক প্রেক্ষাপট\nরেনেসাঁর প্রভাবে ইউরোপের দেশগুলোতে মানুষের শাসনতান্ত্রিক চিন্তার পরিবর্তন শুরু হয় অষ্টাদশ শতাব্দীতে, শক্তিশালী হতে থাকে সংস্কারপন্থীরা। সংস্কারচিন্তার প্রভাব পড়ে আটলান্টিকের অপর পাড়েও, উত্তর আমেরিকাতেও শক্তিশালী হয় শাসনতান্ত্রিক বিবর্তনের পক্ষের মানুষেরা। অষ্টাদশ শতাব্দীর শেষদিকে আমেরিকায় শুরু হয় স্বাধীনতা আন্দোলন, ইউরোপে শুরু হয় শাসনতান্ত্রিক বিবর্তন।\nঅষ্টাদশ শতাব্দীর মধ্যেই স্বাধীনতা অর্জন করে আমেরিকানরা, উনবিংশ শতাব্দীর শুরুতেই আফ্রিকান দাসদের হাত ধরে প্রতিষ্ঠিত হয় হাইতি। ইউরোপ উত্তাল হয়ে উঠে ফরাসি বিপ্লবের ঢেউয়ে, বাস্তিল দুর্গের পতনের সাথে ক্ষমতাচ্যুতি ঘটে ফ্রান্সের সম্রাটেরও। আমেরিকান স্বাধীনতাকামী নেতারা ফেডারেল কাঠামোতে গণতন্ত্র প্রতিষ্ঠা করেন, ফ্রান্স শুরুতে রিপাবলিক গঠন করলেও পরবর্তীকালে চালু হয় সাংবিধানিক রাজতন্ত্র।\nরেনেসাঁ বদলে দেয় ইউরোপের রাজনীতিকে; Image Source: Wikimedia Commons\nআধুনিক গণতন্ত্র এরপরও ক্রমাগত উত্থান-পতনের মধ্যে দিয়ে গেছে। শাসনতান্ত্রিক বিবর্তনের ঢেউ এসেছে, উনবিংশ শতাব্দীতেই ইউরোপের অনেক দেশে নিরঙ্কুশ রাজতন্ত্রকে ঠেলে অনেক দেশে প্রতিষ্ঠা হয় সাংবিধানিক রাজতন্ত্র। এশিয়াতে আধুনিক গণতন্ত্রের ঢেউ লাগে ইরান আর চীনের মাধ্যমে, বিংশ শতাব্দীর শুরুতে দ্বিতীয় সাংবিধানিক শাসনতন্ত্রের আন্দোলনের সময়টাতে।\nদ্বিতীয় বিশ্বযুদ্ধ পরবর্তী সময়টাতে দ্রুত বাড়তে থাকে গণতান্ত্রিক দেশের সংখ্যা, এশিয়ার পাশপাশি বিউপনিবেশায়ন হয় আফ্রিকার দেশগুলোতেও। অর্ধশতাব্দীর স্নায়ুযুদ্ধ শেষে পৃথিবীতে গণতান্ত্রিক দেশের সংখ্যা দেড়শো ছাড়িয়ে যায়, মানবসভ্যতার সবচেয়ে গ্রহণযোগ্য শাসনতান্ত্রিক মতাদর্শ হিসেবে প্রতিষ্ঠিত হয় গণতন্ত্র।\nআধুনিক গণতন্ত্র ও নগররাষ্ট্রের প্রত্যক্ষ গণতন্ত্র\nখ্রিষ্টপূর্ব ৫০৮ অব্দের দিকে প্রাচীন গ্রিসে এথেন্সে শুরু হয় গণতান্ত্রিক শাসনের চর্চা, নাগরিকেরা নিজেরাই নিজেদের শাসন করত এসেম্বলির মাধ্যমে। প্রতি মাসে গড়ে তিনবার বসত এসেম্বলি, সিদ্ধান্ত হতো রাষ্ট্রীয় নীতি আর নীতি কার্যকরের পথের ব্যাপারে। প্রাপ্তবয়স্ক সকল স্বাধীন পুরুষ এই গণতান্ত্রিক প্রক্রিয়ার অংশ হতেন, নিজেদের ভোটের মাধ্যমে জানাতেন মতামত। এথেন্সের মতো গ্রিসের অন্যান্য নগররাষ্ট্রের ক্ষেত্রেও মোটামুটি একই ধরনের শাসন কাঠামোর উপস্থিতি ছিল, চর্চা হতো প্রত্যক্ষ গণতন্ত্র।\nবর্তমান সময়ের গণতন্ত্র নগররাষ্ট্রের যুগের প্রত্যক্ষ গণতন্ত্র থেকে আলাদা। জাতিরাষ্ট্রের আকার নগররাষ্ট্রের চেয়ে তুলনামূলকভাবে অনেক বড়, জনসংখ্যাও অনেক বেশি। ফলে, আধুনিক জাতিরাষ্ট্রের যুগে এসে গণতান্ত্রিক শাসনের ধরনে পরিবর্তন এসেছে। আধুনিক গণতন্ত্রের সাথে তাই নগররাষ্ট্রের যুগের গণতন্ত্রের কিছু মৌলিক পার্থক্য তৈরি হয়েছে।\nপ্রথমত, নগররাষ্ট্রগুলোর এসেম্বলিতে কেবল প্রাপ্তবয়স্ক পুরুষদেরই গণতান্ত্রিক অধিকার চর্চার সুযোগ ছিল। নারীরা এই প্রক্রিয়ায় অংশগ্রহণ করার সুযোগ পেত না, এসেম্বলিতে অংশগ্রহণের সুযোগ ছিল না দাসদেরও। নগররাষ্ট্রের মোট বাসিন্দার এক-দশমাংশই সুযোগ পেত গণতান্ত্রিক অধিকার চর্চার।\nগ্রিসের নগররাষ্ট্রগুলো ছিল অনেকটা জেন্টলমেন'স ক্লাবের মতো; Image Source: Wikimedia Commons.\nঅন্যদিকে, আধুনিক গণতান্ত্রিক কাঠামোগুলোতে প্রায় সর্বক্ষেত্রেই সার্বজনীন ভোটাধিকারের ধারণাটি স্বীকৃতি পেয়েছে। অর্থনৈতিক অবস্থান, শিক্ষাগত যোগ্যতা, সামাজিক প্রভাব, আদর্শিক অবস্থানের উর্ধ্বে উঠে প্রাপ্তবয়স্ক সকল নাগরিক নিজেদের ভোট প্রদানের সুযোগ পান। ‘এক ব্যক্তির এক ভোট’-এর ভিত্তিতে হয় নির্বাচন, সংখ্যাগরিষ্ঠের ম্যান্ডেট নিয়ে একজন প্রার্থী নির্বাচিত হয়ে আসেন জনপ্রতিনিধি হিসেবে।\nদ্বিতীয়ত, প্রাচীন গ্রিসের নগররাষ্ট্রগুলোতে প্রতি দশ দিন অন্তর অন্তর বসত এসেম্বলি, নাগরিকেরা সেখানে সরাসরি নিজেদের মতামত দিত, নাগরিক অধিকারের চর্চা করত। কিছু কিছু নগররাষ্ট্রে ছিল সাংবিধানিক শাসন। ফলে, সেসব নগররাষ্ট্রের বাসিন্দারা প্রতিনিয়ত শাসকের উপর নজরদারি করতে পারত, সাংবিধানিক রীতি বা নির্ধারিত প্রথা ভাঙার চেষ্টা করলে দ্রুতই শাসককে জবাবদিহিতার মধ্যে নিয়ে আসতে পারত। আবার, কোনো শাসক বা আমলা এসেম্বলির গৃহীত আইনের ব্যত্যয় ঘটালেও ছিল দ্রুত ব্যবস্থা নেওয়া সুযোগ।\nঅন্যদিকে, আধুনিক গণতন্ত্রে শাসনকাজে নাগরিকদের সরাসরি অংশগ্রহণের সুযোগ নেই, সুযোগ নেই নিয়মিতভাবে অংশগ্রহণেরও। প্রায় সবগুলো আধুনিক গণতান্ত্রিক কাঠামোতেই নাগরিকেরা একটি নির্দিষ্ট সময় অন্তর অন্তর ভোট দিয়ে শাসক ও জনপ্রতিনিধি নির্বাচন করে। বিভিন্ন গণতন্ত্রের ক্ষেত্রে এই সময়ের অন্তরটা বিভিন্ন রকম। যুক্তরাষ্ট্রের প্রেসিডেন্ট নির্বাচন হয় প্রতি চার বছর অন্তর, সিনেটর নির্বাচন হয় প্রতি ছয় বছর অন্তর। ইরানে আবার এক্সপার্ট কাউন্সিলের সদস্য নির্বাচন হয় আট বছর পর পর, ফিলিপাইনে প্রেসিডেন্ট নির্বাচন হয় ছয় বছর অন্তর। দুই নির্বাচনের মাঝের সময়টিতে নাগরিকদের আসলে প্রত্যক্ষভাবে গণতান্ত্রিক কাঠামোতে অংশগ্রহণের সুযোগ নেই, সুযোগ নেই নির্বাচিত জনপ্রতিনিধির ভুলের বা আইনভঙ্গের তাৎক্ষণিক প্রতিকারের। বরং, নাগরিকদের আবার নির্বাচনের জন্য অপেক্ষা করতে হয়, অপেক্ষা করতে হয় ভালো কোনো প্রার্থীর উত্থানের।\nআধুনিক গণতন্ত্র প্রতিনিধিত্বমূলক; Image Source: Middle East Monitor.\nতৃতীয়ত, নগররাষ্ট্রগুলোর মধ্যে যেসব রাষ্ট্রে শক্তিশালী আমলাতন্ত্রের উপস্থিতি ছিল না, তথ্যের জন্য শাসককে নির্ভর করতে হতো জনপ্রতিনিধিদের উপর, সাধারণভাবে সেসব জায়গাতেই হয়েছে শাসনতান্ত্রিক বিবর্তন ও গণতান্ত্রিক শাসনের চর্চা। ইউরোপের যেসব পলিটিতে আমরা গণতান্ত্রিকি কাঠামো বিকাশের পাঠ আধুনিক যুগে এসে পাই, প্রায় সবগুলো পলিটিতেই শাসকের ছিলেন তুলনামূলকভাবে দুর্বল, আমলাতন্ত্রও ছিল দুর্বল। যেসব জায়গায় শক্তিশালী আমলাতন্ত্রের উপস্থিতি ছিল, সাধারণভাবে সেসব জায়গাতে গণতান্ত্রিক শাসনের উপস্থিতি দেখা যায়নি। অর্থাৎ, নগররাষ্ট্রের গণতন্ত্রে এসেম্বলির সাথে বিপরীতমুখী সম্পর্ক ছিল আমলাতন্ত্রের।\nআধুনিক গণতন্ত্রের ক্ষেত্রে সাধারণভাবে এই সমীকরণের উপস্থিতি নেই। গণতান্ত্রিক রাষ্ট্রকাঠামোগুলো আধুনিক যুগে তিনটি বিভাগে বিভক্ত। আইন বিভাগ, নির্বাহী বিভাগ আর বিচার বিভাগ। আইনসভা বহন করছে নগররাষ্ট্রগুলোর এসেম্বলির পরম্পরা, নির্বাহী বিভাগের বর্তমান রূপ এসেছে সামরিক আর বেসামরিক আমলাতন্ত্রের বিবর্তনের মাধ্যমেই। দু'টি বিভাগের সহাবস্থান রয়েছে আধুনিক গণতন্ত্রগুলোতে, যেটি নগররাষ্ট্রের যুগের গণতন্ত্রে দেখা যায়নি।\nনির্বাচন- জবাবদিহিতা নিশ্চিতের অন্যতম মাধ্যম; Image Source: DW.\nতবে, কর্তৃত্ববাদী দেশগুলোতে এখনো তুলনামূলক শক্তিশালী আমলাতন্ত্রের উপস্থিতি দেখা যায়, দেখা যায় অসীম ক্ষমতার চর্চা করতে। সেই তুলনায়, সেসব দেশ গণতন্ত্রের চর্চায় এগিয়ে থাকে, সেখানে আমলাতন্ত্রের ক্ষমতার সীমারেখা থাকে, থাকে কর্তৃত্বের দায়বদ্ধতা।\nপ্রাচীন গ্রিসের নগররাষ্ট্রগুলোতে কয়েক শতাব্দীর মধ্যেই থেকে যায় প্রত্যক্ষ গণতন্ত্রের চর্চা, শুরু হয় সাম্রাজ্যবাদের যুগ। সাম্রাজ্যবাদের যুগের প্রধান শাসনব্যবস্থা ছিলো রাজতান্ত্রিক। শাসকের উত্তরসূরী নির্বাচিত হতেন উত্তরাধিকারের মধ্যে থেকে। শাসনব্যবস্থা হিসেবে গণতন্ত্রের আবার উত্থান ঘটে ইউরোপে, তুলনামূলক আধুনিক সময়ে এসে। ইউরোপে রেনেসাঁ শুরু হলে মানুষের মধ্যে ছড়িয়ে পড়ে শাসনতান্ত্রিক বিবর্তনের তাড়না, একে একে সংকুচিত হতে থাকে রাজার ক্ষমতা, কোথাও কোথাও পুরোপুরি পতন ঘটে রাজতন্ত্রের। আধুনিক যুগে এসে শাসনব্যবস্থা হিসেবে গণতন্ত্রের উত্থান হলেও, এর পেছনে কাজ করেছে অর্থনৈতিক প্রেক্ষাপট, পরিবর্তনকে প্রভাবিত করেছে মানুষের অর্থনৈতিক বিবেচনা।\nপ্রথমত, ইউরোপের প্রধানতম সাম্রাজ্যবাদী শক্তি ছিল যুক্তরাজ্য, উত্তর আমেরিকার দেশগুলোও ছিল তাদের উপনিবেশ শাসনের অধীনে। আধুনিক গণতন্ত্রের যাত্রা ব্রিটিশদের হাত ধরে শুরু হলেও, আধুনিক গণতন্ত্রের বিকাশ তাদের হাত ধরে ঘটেনি। ব্রিটেনে ১৮৩২ সালে ‘গ্রেট রিফর্ম অ্যাক্ট’ পাশ হলেও, মোট জনসংখ্যার অল্প একটি অংশ নতুন কাঠামোতে ভোটাধিকারের চর্চা করতে পারতেন, তখনো ব্রিটেনে প্রবর্তিত হয়নি ‘এক ব্যক্তির এক ভোট’ নীতি। বরং, ব্রিটেনের হাত ধরেই, সার্বজনীন ভোটাধিকারের ধারণা প্রথম প্রয়োগ হয় উত্তর আমেরিকায়, সপ্তদশ শতাব্দীতে। ব্রিটেনের কাছ থেকে স্বাধীনতা অর্জনের আগ পর্যন্ত শ্বেতাঙ্গ পুরুষ নাগরিকেরা এই ভোটাধিকার উপভোগ করেছে।\nবেশকিছু কারণেই ব্রিটেনের শাসকেরা নিজের দেশের নাগরিকদের সার্বজনীন ভোটাধিকার না দিয়ে, উত্তর আমেরিকার উপনিবেশগুলোতে দিতে বাধ্য হয়েছিল। উত্তর আমেরিকার জনসংখ্যা ছিল অল্প, অন্যদিকে ছিল বিপুল পরিমাণে জমি। ফলে, আমেরিকানরা চাইলেই শাসকের কর্তৃত্ববাদ থেকে নিজেকে মুক্ত করতে পারত। অর্থাৎ, উত্তর আমেরিকার বাসিন্দাদের কাছে ‘এক্সিট পয়েন্ট’ ছিল সহজলভ্য।কর্তৃত্ববাদী কাঠামোর শাসন থেকে বেরিয়ে যাওয়ার বাস্তবসম্মত সুযোগও ছিল। একই রকমের বাস্তবতা ইউরোপের দেশগুলোর ক্ষেত্রেও তৈরি হয়েছিল, সহজলভ্য হয়ে উঠেছিলো ‘এক্সিট পয়েন্ট’।\nপ্রচুর অনাবাদী জমি রয়েছে যুক্তরাষ্ট্রে; Image SOurce: Getty Images.\nদ্বিতীয়ত, দ্বিতীয় সহস্রাব্দের মাঝামাঝি থেকেই শুরু হয় ইউরোপের সাম্রাজ্যবাদের বিস্তার, পৃথিবীর বিভিন্ন প্রান্তে গড়ে উঠতে থাকে ইউরোপের উপনিবেশ। উত্তর আমেরিকাতে ব্রিটেন আর ফ্রান্সের উপনিবেশ শাসনের প্রতিযোগিতা ছিল, লাতিন আমেরিকাও ছিল ইউরোপের উপনিবেশ শাসনের অধীনে। সপ্তদশ আর অষ্টাদশ শতাব্দীর মধ্যে এশিয়ার বড় একটা অংশ চলে যায় ইউরোপীয় উপনিবেশ শাসনের অধীনে, দাস-বাণিজ্যের জন্য ইউরোপীয়দের আফ্রিকাতে আনাগোনো ষোড়শ শতাব্দীতেই শুরু হলেও, আফ্রিকা মহাদেশ ইউরোপীয় উপনিবেশ শাসনের অধীনে যায় উনবিংশ শতাব্দীতে।\nউপনিবেশবাদের বিস্তারের ফলে ইউরোপীয়দের সামনে প্রচুর কাজের সুযোগ তৈরি হয়, তৈরি হয় সম্পদ বৃদ্ধির সুযোগ। একইভাবে, ইউরোপে শিল্প বিপ্লবের ফলেও বাড়ে কাজের সুযোগ, তৈরি হয় শিল্পের শ্রমিক শ্রেণির। ভেতরে আর বাইরের এই রাজনৈতিক অর্থনীতির পরিবর্তন শ্রমিক সংকটের সৃষ্টি করে ইউরোপে, যার ফলে অভিজাত গোষ্ঠীর চাপে শ্রমিকদের আকর্ষণ করতে রাজনৈতিক অধিকার দেওয়া শুরু করেন শাসকেরা। আধুনিক গণতন্ত্রের বিকাশে এই কারণটিও রেখেছে গুরুত্বপূর্ণ ভূমিকা।\nশ্রমিক শ্রেণির উত্থান গুরুত্বপূর্ণ ভূমিকা রেখেছে আধুনিক গণতন্ত্রের বিকাশে; Image Source: Harvard Business Review\nতৃতীয়ত, সভ্যতার শুরু থেকেই সমাজের ক্ষুদ্র একটি অংশই বুদ্ধিবৃত্তিক বিকাশের কাজে জড়িয়েছে, মানবজাতির বড় একটা অংশ শারীরিক শ্রমের মাধ্যমে নির্বাহ করেছে নিজেদের জীবিকা। শিল্পবিপ্লবের ফলে মানুষের বুদ্ধিবৃত্তিক কাজের বাজারজাতকরণ বাড়তে থাকে, বাড়তে থাকে ব্যবস্থাপনা সংক্রান্ত পদের সংখ্যাও। আবার, যন্ত্রের মাধ্যমে কাজের সুযোগ তৈরি হওয়ায় অল্পসংখ্যক শ্রমিক দিয়ে কারখানা চালানোর সুযোগ তৈরি হয়, ফলে দক্ষতাসম্পন্ন শ্রমিকের মজুরি বাড়তে থাকে দ্রুতগতিতে। অর্থনৈতিক এই কাঠামোগুলোর পরিবর্তন ভূমিকা রাখে নতুন একটি মধ্যবিত্ত শ্রেণি তৈরিতে।\nএই মধ্যবিত্ত শ্রেণির মধ্যে ছড়িয়ে যায় থমাস হবস, নিকোলো ম্যাকিয়াভেলিদের দর্শন, জনপ্রিয় হতে থাকে রিপাবলিকান কাঠামোর দাবি। পরবর্তী সময়ে, মধ্যবিত্ত শ্রেণির রাজনৈতিক পরিবর্তনের দাবির মুখেই পতন ঘটেছে বিভিন্ন সাম্রাজ্যের, বিকাশ ঘটেছে গণতান্ত্রিক শাসনব্যবস্থার।\nThis article is written in Bangla, about the economic background behind the rise of modern democracy.


সেই বাংলাদেশ থেকে আজকের বাংলাদেশ হবার গল্প - হাসান হামিদ\nএকটি সেমিনারে অংশ নিতে গত বছর রাজশাহী গিয়েছিলাম। ট্রেনে যাবার পথে ‘উইটনেস টু সারেন্ডার’ (Witness to Surrender) বইটা পড়তে পড়তে গেছি। সেই বইয়ে স্বাধীনতা পুর্ববর্তী সময়কার আমাদের দেশের সাধারণের আর্থ সামাজিক অবস্থার কিছু চিত্র ওঠে এসেছে। যদিও বইটার কতটা নেব না নেব তা নিয়ে বিতর্ক আছে। লেখক সিদ্দিক সালিক, যিনি তৎকালীন পাকিস্থানি মিলিটারির একজন মেজর ছিলেন। ১৬ ডিসেম্বর মিত্র বাহিনীর হাতে যুদ্ধবন্দি হন। ১৯৭৭ সালে বইটি প্রথম প্রকাশ হয়। সেখানে এক জায়গায় তিনি লিখেছেন, পথে যেতে যেতে গাড়ি থেকে তিনি দেখেছেন মানুষের মলিন মুখ, পরনে ছেঁড়া কাপড়, পায়ে স্যান্ডেল নাই।\nস্বাধীনতার পর ১৯৭৩ সালে বাংলাদেশের মানুষের মাথাপিছু আয় ছিল মাত্র ৭০ ডলার। এ পরিমাণ আয় নিয়ে বিশ্বের একেবারেই গরিব দেশের তালিকায় জায়গা হয় বাংলাদেশের। তখন বাংলাদেশ যুদ্ধবিধ্বস্ত দেশ। ফাঁকা রাজকোষসহ নানা সংকটে নিমজ্জিত দেশটি তখন সাত কোটি মানুষ নিয়ে বিশ্বের অষ্টম বৃহত্তম জনগোষ্ঠীর আবাসভূমি। যুক্তরাষ্ট্রের অর্থনীতিবিদ হলিস বি. চেনারিকে তখন প্রশ্ন করা হয়েছিল, মানসম্পন্ন মাথাপিছু আয়ের তালিকায় যেতে বাংলাদেশের কতদিন লাগবে? উত্তরে তিনি বলেছিলেন, ১৯৬৫ সালকে ভিত্তি ধরে মাথাপিছু আয় ৮০০ ডলারে বা ১৯৭৩ সালকে ভিত্তি ধরে ৯০০ ডলারে পৌঁছাতে বাংলাদেশের ১২৫ বছর লাগবে। এই হিসাব বাংলাদেশ ভুল প্রমাণ করেছে অনেক আগেই। বাংলাদেশের মাথাপিছু আয় এখন প্রায় দুই হাজার ডলার। গত অর্থবছরে বাংলাদেশের অর্থনৈতিক প্রবৃদ্ধি হয়েছে ৭ দশমিক ৮৬ শতাংশ। চলতি অর্থবছরে সাময়িক হিসাবে প্রবৃদ্ধি ৮ দশমিক ১৩ শতাংশ ধরা হয়েছে। আর মাথাপিছু আয় বেড়ে হয়েছে ১ হাজার ৯০৯ ডলার।\nআজ থেকে ৪৮ বছর আগে এই দেশ স্বাধীন হয়েছে। বিশেষজ্ঞরা বলছেন, স্বাধীনতার সময়ে বাংলাদেশের যে ভঙ্গুর অবস্থা ছিল, তাতে এত তাড়াতাড়ি বাংলাদেশ উন্নয়নের এই স্তরে পৌঁছাবে, তা কেউ ভাবতে পারেনি। নোবেলজয়ী ভারতীয় অর্থনীতিবিদ অমর্ত্য সেন ‘ভারত : উন্নয়ন ও বঞ্চনা’ গ্রন্থে লিখেছেন, বাংলাদেশ সামাজিক উন্নয়নের পথে দ্রুত এগিয়ে যাবে, এ কথা তখন কেউ ভাবেনি। দেশ স্বাধীনের পর অনেকেই তখন বলেছিলেন, বাংলাদেশের ভবিষ্যৎ অন্ধকার। কেউ কেউ তাকে ‘বাস্কেট কেস’ বলে খরচের খাতায় ফেলে দিয়ে বলেছিলেন, এই দেশকে কোনো অর্থনৈতিক সাহায্য দেওয়াই উচিত নয়। কারণ দেশটি জনসংখ্যা বিস্ম্ফোরণের সঙ্গে পাল্লা দিয়ে খাদ্য উৎপাদন করে উঠতে পারবে না। কিন্তু বাংলাদেশ অনেকের সেই ভাবনাকে মিথ্যা প্রমাণ করেছে।\nভাবতে খুব ভালো লাগ, বাংলাদেশের স্বল্পোন্নত দেশ (এলডিসি) থেকে উন্নয়নশীল দেশে উত্তরণ হবার পথে হাঁটছে। জাতিসংঘের অর্থনৈতিক ও সামাজিক উন্নয়ন নীতি সংক্রান্ত কমিটি (সিডিপি) এলডিসি থেকে বাংলাদেশের উত্তরণের যোগ্যতা অর্জনের আনুষ্ঠানিক ঘোষণা দিয়েছে। এলডিসি ক্যাটাগরি থেকে উত্তরণের জন্য মাথাপিছু আয়, মানব সম্পদ সূচক এবং অর্থনৈতিক ভঙ্গুরতা সূচক এ তিনটি সূচকের যে কোন দুটি অর্জনের শর্ত থাকলেও বাংলাদেশ তিনটি সূচকের মানদন্ডেই উন্নীত হয়েছে। জাতিসংঘের অর্থনৈতিক ও সামাজিক কাউন্সিলের (ইকোসক) মানদন্ড অনুযায়ী এক্ষেত্রে একটি দেশের মাথাপিছু আয় হতে হবে কমপক্ষে ১২৩০ মার্কিন ডলার, বাংলাদেশের মাথাপিছু আয় তার থেকে অনেক বেশি। মানবসম্পদ সূচকে ৬৬ প্রয়োজন হলেও বাংলাদেশ অর্জন করেছে ৭২ দমমিক ৯। অর্থনৈতিক ভঙ্গুরতা সূচক হতে হবে ৩২ ভাগ বা এর কম যেখানে বাংলাদেশের রয়েছে ২৪ দশমিক ৮ ভাগ। ব্যাপারটি খুব সাধারণ নয়।\nএর আগে ২০১৫ সালের জুলাই মাসে বিশ্বব্যাংক এ দেশকে ‘নিম্ন’ থেকে ‘নিম্ন মধ্যম’ আয়ের দেশ হিসেবে স্বীকৃতি দেয়। সহস্রাব্দ উন্নয়ন লক্ষ্য বা এমডিজি বাস্তবায়নে সাফল্যের স্বীকৃতি হিসেবে জাতিসংঘের অ্যাওয়ার্ড পায় বাংলাদেশ। ২০১৬ সালের অক্টোবর মাসে আন্তর্জাতিক দারিদ্র্য বিমোচন দিবসে বিশ্বব্যাংকের প্রেসিডেন্ট জিম ইয়ং কিম বাংলাদেশে এসে ঘোষণা দেন, দারিদ্র্য বিমোচনে বাংলাদেশের উদ্ভাবনী দক্ষতা সারাবিশ্বের জন্য শিক্ষণীয়।\nবিভিন্ন সমীক্ষা থেকে জানা যায়, ১৯৭৩-৭৪ অর্থবছরে বাংলাদেশের রফতানি আয় ছিল ২৯৮ কোটি টাকা। আমদানি ব্যয় ছিল ৭৩২ কোটি টাকা। এরপর যত দিন গেছে, শিল্পায়নের ফলে আমদানির সঙ্গে পাল্লা দিয়ে বেড়েছে রফতানি আয়। গত অর্থবছরে বাংলাদেশ বিশ্বের বিভিন্ন দেশ থেকে ৫৯ বিলিয়ন ডলারের পণ্য আমদানি করেছে। রফতানি করেছে ৩৭ বিলিয়ন ডলারের পণ্য। পাশাপাশি আরও ৬ বিলিয়ন ডলারের সেবা রফতানি করেছে। রেমিট্যান্স আয় বেড়েছে বহুগুণ। রেমিট্যান্স আসছে বছরে ১৪ থেকে ১৫ বিলিয়ন ডলার।\nঅর্থনৈতিক উন্নতির পাশাপাশি শিক্ষা, স্বাস্থ্যসহ মানব উন্নয়নের অনেক ক্ষেত্রে বাংলাদেশ দ্রুত এগিয়েছে। ১৯৭২ সালে বাংলাদেশের গড় আয়ু ছিল ৪৭ বছর। পাকিস্তানের ছিল ৫৩ বছর। ভারতের ছিল ৪৮ বছর। বাংলাদেশ তাদের পেছনে ফেলেছে। বাংলাদেশের গড় আয়ু এখন ৭২ বছর। ভারত ও পাকিস্তানের গড় আয়ু যথাক্রমে ৬৯ ও ৬৬ বছর। পাঁচ বছরের কম শিশু মৃত্যুহারেও একসময় বাংলাদেশ পিছিয়ে ছিল। ২০১৬ সালের হিসাবে বাংলাদেশে জন্মগ্রহণের পর প্রতি এক হাজার শিশুর মধ্যে ৩৪ জনের মৃত্যু ঘটে। পাকিস্তানে এ সংখ্যা ৭৯। নবজাতক মৃত্যুর হারও বাংলাদেশ তাদের চেয়ে বেশি হারে কমাতে পেরেছে। বাংলাদেশে প্রতি এক হাজার নবজাতকের মধ্যে মারা যায় ২৮ জন। পাকিস্তানে এ সংখ্যা ৬৪ আর ভারতে ৩৫ শিশু। বাংলাদেশে প্রাথমিক বিদ্যালয়ে ভর্তি শিক্ষার্থীদের ঝরে পড়ার হার একসময় অনেক বেশি ছিল। এ ক্ষেত্রে অভাবনীয় উন্নতি হয়েছে। এখানে প্রাথমিক শিক্ষা শেষ করে ৯৮ ভাগ শিক্ষার্থী। পাকিস্তানের ক্ষেত্রে এ হার ৭২ শতাংশ। বাংলাদেশ ২০০০ থেকে ২০১৫ সালের মধ্যে দারিদ্র্যের হার অর্ধেকে নামিয়ে এনেছে। বাংলাদেশের মতো এত দ্রুত দারিদ্র্য বিমোচন করতে পারেনি কোনো দেশ। ২০১৬ সালের হিসাবে বাংলাদেশের দারিদ্র্যের হার ২৪ দশমিক ৩ শতাংশ। পাকিস্তানে এ হার ২৯ দশমিক ৫ শতাংশ।\nবিশেষজ্ঞদের বিভিন্ন লেখা থেকে জানা যায়, স্বাধীনতার পর ভঙ্গুর অবকাঠামো, খাদ্য সংকট, শূন্য রাজকোষ আর বড় ধরনের আন্তর্জাতিক সহযোগিতা ছাড়াই পুনর্গঠন ও পুনর্বাসন কর্মসূচি বাস্তবায়নে হিমশিম খেতে থাকে সরকার। তবুও ভেঙে পড়েননি জাতির পিতা বঙ্গবন্ধু শেখ মুজিবুর রহমান। তিনি জাতিকে ঘুরে দাঁড়ানোর স্বপ্ন দেখান। পাকিস্তানি সেনারা যুদ্ধের সময় পুড়িয়ে দেয় টাকা-পয়সা। ধ্বংস করে শিল্পকারখানা।\nআর সেই বাংলাদেশে এখন ৫৭টি ব্যাংক ও ৩৪টি আর্থিক প্রতিষ্ঠান কাজ করছে। রয়েছে শতাধিক বীমা কোম্পানি। শিল্প উৎপাদন বেড়েছে কয়েকগুণ। শূন্য বৈদেশিক মুদ্রার মজুদ এখন ৩২ বিলিয়ন ডলার। পর্যাপ্ত বৈদেশিক মুদ্রার রিজার্ভ থাকার কারণেই নিজস্ব অর্থায়নে পদ্মা সেতুর মতো অবকাঠামো নির্মাণের সাহস পেয়েছে বাংলাদেশ। অর্থনীতির আকার দাঁড়িয়েছে ৩০০ বিলিয়ন ডলারে, যা এখন বিশ্বের ৩০তম। স্বাধীনতার সময় আলো বলতে কেরোসিন পুড়িয়ে টিমটিমে জ্বলা কুপির আলোই বুঝত মানুষ। এখন বিদ্যুতের আলোয় আলোকিত দেশের ৯০ শতাংশ এলাকা। বিশ্বের অনেক দেশ ও বড় বড় কোম্পানি বাংলাদেশে বিদ্যুৎ খাতে বিনিয়োগ করছে। অনেকে বিনিয়োগের আগ্রহ প্রকাশ করছে। ইস্পাত শিল্প, গাড়ি সংযোজন শিল্পের মতো ভারী শিল্প হচ্ছে দেশে। অর্থনৈতিক অঞ্চলে জাপান, চীন, ভারত, সৌদি আরব, সিঙ্গাপুর ও কোরিয়ান বিনিয়োগকারীরা বিনিয়োগ নিয়ে আসছেন।\nস্বাধীনতার পর থেকে বাংলাদেশ পরপর চারটি শস্য উৎপাদনে মার খায়। ১৯৭১-৭২ সালে আমন উৎপাদন ১৯৬৯-৭০-এর তুলনায় ১৯ শতাংশ কম হয়। প্রয়োজনীয় বীজ, সার, উপকরণের অভাবে বাহাত্তরে বোরো উৎপাদন আগের বছরের চেয়েও ২০ ভাগ কমে যায়। ১৯৭২-৭৩-এ স্মরণকালের মধ্যে ভয়াবহতম খরায় আউশ ও আমন উৎপাদন মার খায়। ১৯৬৯-৭০ সালে যেখানে ২৯ দশমিক ৬৩ লাখ টন আউশ হয়েছিল, ‘৭২-৭৩-এ তা নামে ২২ দশমিক ৭৩ লাখ টনে। ফলে খাদ্যপণ্যের দাম হু-হু করে বাড়তে থাকে। একই সঙ্গে বাড়তে থাকে লবণ, তেলসহ অন্য নিত্যপণ্যের দামও। বিশ্ববাজারেও ওই সময় খাদ্যপণ্য সংকট দেখা দেয়। আন্তর্জাতিক বাজারে দ্রব্যমূল্যসহ তেলের দর বেড়ে যায়। সরকার বাধ্য হয় অন্য দেশের কাছে হাত পাততে। সেই বাংলাদেশে এখন উদ্বৃত্ত চাল উৎপাদন হচ্ছে। বাংলাদেশ এখন ধান উৎপাদনে বিশ্বে চতুর্থ স্থান অর্জন করেছে। কেবল খাদ্যশস্য উৎপাদনই নয়, মাছ উৎপাদনেও বাংলাদেশ বিশ্বে চতুর্থ ও সবজি উৎপাদনে তৃতীয় শীর্ষস্থানে রয়েছে। গম ও ভুট্টার বিশ্বের গড় উৎপাদনকে পেছনে ফেলে ক্রমেই এগিয়ে চলছে বাংলাদেশ।\nডিজিটাল বাংলাদেশের স্বপ্নকে বাস্তবতায় রূপ দিতে বর্তমান সরকার নিয়েছে যুগান্তকারী সব পদক্ষেপ। দেশের তৃণমূল পর্যায়ে প্রযুক্তির ব্যবহারের মাধ্যমে সরকারি সেবা পৌঁছে দেবার অভিপ্রায়ে দেশের ৪৫৫০টি ইউনিয়ন পরিষদে স্থাপন করা হয়েছে ইউনিয়ন ডিজিটাল সেন্টার। তৈরি করা হয়েছে বিশ্বের অন্যতম বিশাল ন্যাশনাল ওয়েব পোর্টাল। কেন্দ্রীয় পর্যায় থেকে শুরু করে ইউনিয়ন পর্যায় পর্যন্ত এ পোর্টালের সংখ্যা প্রায় ২৫০০০। দেশের সবক’টি উপজেলাকে আনা হয়েছে ইন্টারনেটের আওতায়। টেলিযোগাযোগের ক্ষেত্রে নেওয়া বিভিন্ন পদক্ষেপের কারণে বর্তমানে বাংলাদেশে মোবাইল গ্রাহকের সংখ্যা ১২ কোটি ৩৭ লক্ষ এবং ইন্টারনেট গ্রাহকের সংখ্যা ৪ কোটি ৪৬ লক্ষে উন্নীত হয়েছে। সেবা প্রদান প্রক্রিয়া সহজ ও স্বচ্ছ করতে চালু করা হয়েছে ই-পেমেন্ট ও মোবাইল ব্যাংকিং। সরকারী ক্রয় প্রক্রিয়া অনলাইনে সম্পাদন করার বিষয়টিকে প্রাতিষ্ঠানিক রূপ দেওয়া হয়েছে। ৩-জি প্রযুক্তির মোবাইল নেটওয়ার্কের বাণিজ্যিক কার্যক্রম শুরু করা হয়েছে।\nকৃষিখাতে অভূতপূর্ব কিছু সাফল্যের জন্য বিশ্ব দরবারে বাংলাদেশ বারবার আলোচিত হয়েছে। প্রায় ১৬ কোটি জনগোষ্ঠীর বাংলাদেশ বর্তমানে খাদ্যে স্বয়ংসম্পূর্ণ। বিগত বছরগুলোতে বাংলাদেশে ধানের উৎপাদন বেড়েছে প্রায় ৫০ লক্ষ মেট্রিক টন। প্রধানমন্ত্রী ও কৃষিমন্ত্রীর সরাসরি পৃষ্ঠপোষকতায় বাংলাদেশের বিজ্ঞানী ড. মাকসুদুল আলম আবিষ্কার করেছেন পাটের জিনোম সিকুয়েন্সিং। সারা বিশ্বে আজ পর্যন্ত মাত্র ১৭ টি উদ্ভিদের জিনোম সিকুয়েন্সিং হয়েছে, তার মধ্যে ড. মাকসুদ করেছেন ৩টা। তার এই অনন্য অর্জন বাংলাদেশের মানুষকে করেছে গর্বিত। বাংলাদেশের পোশাক শিল্পের পাশাপাশি প্রসার ঘটেছে আবাসন, জাহাজ, ঔষুধ, ও প্রক্রিয়াজাতকরণ খাদ্য শিল্পের। বাংলাদেশের রপ্তানি পণ্যের তালিকায় যোগ হয়েছে জাহাজ, ঔষুধ এবং বিভিন্ন প্রক্রিয়াজাত খাদ্যসামগ্রী। বাংলাদেশের আইটি শিল্প বহির্বিশ্বে অভূতপূর্ব সুনাম কুড়িয়েছে। সম্প্রতি ২০১৩-২০১৪ অর্থবছরে বাংলাদেশের আইটি শিল্প ১০ কোটি মার্কিন ডলার রপ্তানি আয় ছাড়িয়ে গেছে।\nস্বাধীনতা-পরবর্তী যুদ্ধবিধ্বস্ত দেশে কোনো প্রাতিষ্ঠানিক কাঠামো ছিল না। শিক্ষার হার ছিল খুবই কম। অর্থনীতি ছিল কৃষিনির্ভর, যা প্রাকৃতিক দুর্যোগে আক্রান্ত। সেই অবস্থায় আজকের বাংলাদেশকে চিন্তা করা অসম্ভব ছিল। এটা সম্ভব হয়েছে কৃষিতে বিপ্লব ও শিল্পে রূপান্তরের মাধ্যমে। তৈরি পোশাক ও নির্মাণের মতো কিছু খাত ব্যাপক সম্প্রসারিত হয়েছে। অন্যদিকে জনসংখ্যা নিয়ন্ত্রণের কর্মসূচি সফল হয়েছে। স্থানীয় উদ্ভাবনের মাধ্যমে স্বাস্থ্য খাতে ব্যাপক উন্নতি হয়েছে। আয়ুস্কাল বেড়েছে এবং শিশু ও মাতৃ মৃত্যুহার কমেছে। বেড়েছে স্কুলে যাওয়ার হারও। পাশাপাশি নারীর ক্ষমতায়ন ও শ্রমশক্তিতে তাদের অন্তর্ভুক্তি বেড়েছে। সামাজিক অনেক সূচকে ভারত ও পাকিস্তানের তুলনায় এগিয়ে রয়েছে বাংলাদেশ। মাথাপিছু আয়ের ব্যবধান কমে এসেছে; যা স্বাধীনতার সময় অভাবনীয় ছিল, তা এখন বাস্তবতা।\nআমি বাংলাদেশের একজন গর্বিত নাগরিক। এই দেশের উন্নয়ন অগ্রযাত্রায় উঠে আসে জন্মের ৪৮ বছরের মধ্যে কীভাবে বাংলাদেশ দ্রুতগতিসম্পন্ন বঙ্গবন্ধু স্যাটেলাইট-১ উৎক্ষেপণ করতে পেরেছে। একথা ভাবতে খুব ভালো লাগে, আমাদের দেশটি যুদ্ধবিধ্বস্ত একটি দেশ থেকে কীভাবে জাতির পিতার স্বপ্নের সোনার বাংলায় পরিণত হতে যাচ্ছে। বর্তমান প্রধানমন্ত্রী শেখ হাসিনার গতিশীল নেতৃত্ব, দীর্ঘ মেয়াদী পরিকল্পনা, এমডিজি অর্জন, এসডিজি বাস্তবায়নসহ শিক্ষা, স্বাস্থ্য, লিঙ্গ সমতা, কৃষি, দারিদ্র্যসীমা হ্রাস, গড় আয়ু বৃদ্ধি, রপ্তানীমূখী শিল্পায়ন, ১০০ টি বিশেষ অর্থনৈতিক অঞ্চল, পোশাক শিল্প, ঔষধ শিল্প, রপ্তানী আয় বৃদ্ধিসহ নানা অর্থনৈতিক সূচক। পদ্মা সেতু, রূপপুর পারমাণবিক বিদ্যুৎ কেন্দ্র, পায়রা গভীর সমুদ্র বন্দর, ঢাকা মেট্রোরেলসহ দেশের মেগা প্রকল্পসমূহ।\nএটা সত্য, এই দেশে রয়েছে নানামুখী সমস্যা। এই সমস্যা একদিনে দূর হবে না। তবে আমরা স্বপ্ন দেখি সেই সুন্দর সকালের, যখন বাংলাদেশকে পাবো স্বপ্নের সমান কিংবা তারচেয়ে আরো বিশাল করে।\nপ্রকাশিত পত্রিকা- দৈনিক দেশকাল, ২৫ এপ্রিল, ২০১৯\nPosted in ARTICLES By Hasan HamidPosted on April 30, 2021 April 30, 2021 Tagged সেই বাংলাদেশ থেকে আজকের বাংলাদেশ\nবেহাল সড়কে লক্কর-ঝক্কর বাস আর কতদিন?


চুয়েটে দেশের প্রথম আইটি বিজনেস ইনকিউবেটরের নির্মাণকাজের উদ্বোধন | সিটিনিউজবিডি\nসিটি নিউজ : চট্টগ্রাম প্রকৌশল ও প্রযুক্তি বিশ্ববিদ্যালয় (চুয়েট)-এ বহুল প্রতীক্ষিত দেশের বিশ্ববিদ্যালয় পর্যায়ে সর্বপ্রথম “শেখ কামাল আইটি বিজনেস ইনকিউবেটর” স্থাপন প্রকল্পের নির্মাণকাজের শুভ উদ্বোধন করা হয়েছে।\nগণপ্রজাতন্ত্রী বাংলাদেশ সরকারের তথ্য ও যোগযোগ প্রযুক্তি বিভাগের ডাক, টেলিযোগাযোগ ও তথ্যপ্রযুক্তি মন্ত্রণালয়ের মাননীয় প্রতিমন্ত্রী জনাব জুনাইদ আহ্মেদ পলক, এম.পি. মহোদয় রবিবার (৮ ডিসেম্বর ) সকাল ১১ টায় চুয়েট ক্যাম্পাসে উক্ত নির্মাণকাজের উদ্বোধন করেন। এ সময় বাংলাদেশ রেলপথ সংক্রান্ত সংসদীয় স্থায়ী কমিটির সভাপতি ও চট্টগ্রাম-০৬ আসনের মাননীয় সংসদ সদস্য জনাব এ.বি.এম. ফজলে করিম চৌধুরী এম.পি. মহোদয় এবং চুয়েটের মাননীয় ভাইস চ্যান্সেলর অধ্যাপক ড. মোহাম্মদ রফিকুল আলম মহোদয় উপস্থিত ছিলেন।\nএর আগে সকাল ১০.৩০ ঘটিকায় চুয়েট রোবটিকস ল্যাব এবং মোবাইল গেইম্স এন্ড অ্যাপ্স ডেভেলেপমেন্ট সেন্টারের উদ্বোধন করেন আইসিটি প্রতিমন্ত্রী। পরে তিনি বেলা ১২.৩০ ঘটিকায় চুয়েট কাউন্সিল কক্ষে আইসিটি বিভাগের আইডিয়া প্রকল্প আয়োজিত চলমান “সোশ্যাল মিডিয়া প্যারেড” শীর্ষক এক সেমিনার অনুষ্ঠিত হয়। এতে প্রধান অতিথি হিসেবে উপস্থিত ছিলেন আইসিটি প্রতিমন্ত্রী জনাব জুনাইদ আহ্মেদ পলক, এম.পি.। বিশেষ অতিথি ছিলেন বাংলাদেশ রেলপথ সংক্রান্ত সংসদীয় স্থায়ী কমিটির সভাপতি ও চট্টগ্রাম-০৬ আসনের মাননীয় সংসদ সদস্য জনাব আলহাজ্ব এ.বি.এম. ফজলে করিম চৌধুরী এম.পি. মহোদয়, চুয়েটের মাননীয় ভাইস চ্যান্সেলর অধ্যাপক ড. মোহাম্মদ রফিকুল আলম মহোদয় এবং ইনকিউবেটর প্রকল্পের প্রকল্প পরিচালক (যুগ্ন-সচিব) জনাব সৈয়দ জহুরুল ইসলাম উপস্থিত ছিলেন।\nসেমিনারে সভাপতিত্ব করেন ছাত্রকল্যাণ পরিচালক ও ইনকিউবেটরের নির্বাহী প্রকৌশলী (অতিরিক্ত দায়িত্ব) অধ্যাপক ড. মোহাম্মদ মশিউল হক। অনুষ্ঠান সঞ্চালনায় ছিলেন নগর ও অঞ্চল পরিকল্পনা বিভাগের সহকারী অধ্যাপক জনাব এটিএম শাহজাহান। পরে সেমিনারে অংশগ্রহণকারী সকলকে আইসিটি প্রতিমন্ত্রী শপথ বাক্য পাঠ করান।\nপ্রধান অতিথি বক্তব্যে জনাব জুনাইদ আহ্মেদ পলক, এম.পি. বলেন, তথ্য-প্রযুক্তির মাধ্যমে নতুন-নতুন সমস্যার সমাধান করতে হবে। আমাদেরকে প্রযুক্তিনির্ভর দেশ গড়ার কাজে মনযোগী হতে হবে। সেক্ষেত্রে চুয়েটের এই মেগা-প্রজেক্ট শেখ কামাল আইটি বিজসেন ইনকিবেশন সেন্টার ইন্ডাস্ট্রি-একাডেমিয়া কোলাবোরেশনকে আরো সম্মৃদ্ধ করবে। আইসিটি প্রতিমন্ত্রী আরো বলেন, ২০০৮ সালের ১২ ডিসেম্বর মাননীয় প্রধানমন্ত্রী শেখ হাসিনা ডিজিটাল বাংলাদেশের রূপকল্প ঘোষণা করেন। মাত্র ১১ বছরের ব্যবধানে ইন্টারনেট ব্যবহারকারীর সংখ্যা ৭০ লক্ষ থেকে বর্তমানে প্রায় ১০ কোটি উন্নীত হয়েছে। এরমধ্যে প্রায় ২০ শতাংশ সামাজিক যোগাযোগমাধ্যম ব্যবহারকারী। আমরা ২০২৪ সালের মধ্যে ৫জি নেটওয়ার্ক চালু করার লক্ষ্যে কাজ করে যাচ্ছি। জনাব জুনাইদ আহ্মেদ পলক, এম.পি. বলেন, আরো বলেন, সত্য-মিথ্যা যাচাই না করে সামাজিক যোগাযোগমাধ্যমে একটা পোস্ট শেয়ার অনেক বড় দুর্ঘটনা ঘটে যেতে পারে। সেজন্য ডিজিটাল স্পেসকে নিরাপদ রাখতে হবে। এক্ষেত্রে শুধু নিজে জেনে চুপ থাকলে হবে না। আশেপাশের সবাইকে সচেতন করতে হবে। কেননা একটা ফেইক নিউজের কারণে কোন দুর্ঘটনা ঘটে গেলে তার ক্ষয়ক্ষতি থেকে আমি-আপনিও নিরাপদ থাকতে পারবো না। এ সময় তিনি চুয়েটকে দেশের প্রকৌশল বিশ্ববিদ্যালয়গুলোর মধ্যে সেরা বিশ্ববিদ্যালয় হিসেবে গড়ে তোলার জন্য বর্তমান ভিসি অধ্যাপক ড. মোহাম্মদ রফিকুল আলম অক্লান্ত পরিশ্রম করছেন বলেও মন্তব্য করেন।\nবিশেষ অতিথির বক্তব্যে জনাব এ.বি.এম. ফজলে করিম চৌধুরী এম.পি. মহোদয় বলেন, চুয়েট হচ্ছে মানুষের ভবিষ্যৎ তৈরির কারিগর। আর বিশ্ববিদ্যালয়ের শিক্ষকরা হচ্ছেন Cream of the Society। চুয়েটে নির্মিতব্য আইটি ইনকিউবেটর তরুণদের জন্য একটা বড় প্ল্যাটফর্ম। এই ইনকিউবেটরের জন্য আমি মাটি কাটতেও রাজী। এ সময় তিনি ফেসবুকে মানহানি ও অবমাননাকর ঘটনা বন্ধে আইসিটি মন্ত্রণালয়ের সহযোগিতা কামনা করেন।\nচুয়েটের মাননীয় ভাইস চ্যান্সেলর অধ্যাপক ড. মোহাম্মদ রফিকুল আলম বলেন, শেখ কামাল আইটি বিজনেস ইনকিউবেটর দেশবাসীর জন্য একটা ড্রিম প্রজেক্ট। এর মাধ্যমে দেশের আইটি সেক্টরের প্রত্যেকে উপকৃত হবেন। আইটি খাতে উদ্যোক্তা তৈরি ও বিভিন্ন সৃজনশীল আইডিয়াকে বাণিজ্যিক রূপ দিতে এই ইনকিউবেটর একটা মাইলফলক হয়ে থাকবে।\nপ্রসঙ্গত, জাতীয় অর্থনৈতিক পরিষদের নির্বাহী কমিটি (একনেক) এর ২৬তম সভায় গত ০৬ জুন, ২০১৭ খ্রি. একনেক চেয়ারম্যান ও মাননীয় প্রধানমন্ত্রী শেখ হাসিনা চুয়েটের শেখ কামাল আইটি বিজনেস ইনকিউবেটর স্থাপন প্রকল্পটির অনুমোদন দেন। বাংলাদেশ হাইটেক পার্ক কর্তৃপক্ষের তত্ত্বাবধানে প্রকল্পটি বাস্তবায়ন করা হচ্ছে। এ প্রকল্পের আওতায় চুয়েট ক্যাম্পাসে ১০ তলা ভবনের ৭ তলা পর্যন্ত ইনকিউবেশন ভবন তৈরি হবে। ৭ তলা ভবনটির প্রতি ফ্লোরে ৫ হাজার বর্গফুট করে মোট ৩৫ হাজার বর্গফুট স্পেস থাকবে। এছাড়া ৬ তলা ভিত্তিসহ ৪ তলা পর্যন্ত ২ টি ডরমেটরি ভবন যার প্রতি ফ্লোরে ৫ হাজার করে দুটি ভবনে মোট ৪০ হাজার বর্গফুট এবং ৮ তলা ভিত্তির ৬ তলা পর্যন্ত মাল্টিপারপাস প্রশিক্ষণ ভবন যার প্রতি ফ্লোরে ৬ হাজার বর্গফুট করে মোট ৩৬ হাজার বর্গফুট জায়গা থাকবে। প্রকল্পটি বাস্তবায়নের মাধ্যমে দেশীয় আইটি খাতে সফল উদ্যোক্তা তৈরি এবং বিশ্ববিদ্যালয় পর্যায়ে উদ্ভাবনী কার্যক্রমকে উৎসাহিত করার পাশাপাশি আইটি শিল্পে বিশ্বব্যাপী বাংলাদেশের সুযোগ আরও অবারিত করার মাধ্যমে তথ্যপ্রযুক্তি খাতের আয় প্রত্যাশিত মাত্রা অর্জন করতে সক্ষম হবে আশা করছে সরকারের তথ্য ও যোগাযোগ প্রযুক্তি বিভাগ।\nরাতে ঢালাই অতঃপর


বানিয়াচংয়ে স্কুলছাত্রীকে সংঘবদ্ধ ‘ধর্ষণ’ | 846281 | কালের কণ্ঠ | kalerkantho\nবানিয়াচংয়ে স্কুলছাত্রীকে সংঘবদ্ধ ‘ধর্ষণ’\nহবিগঞ্জের বানিয়াচং উপজেলায় ষষ্ঠ শ্রেণির এক স্কুলছাত্রীকে সংঘবদ্ধভাবে ধর্ষণের অভিযোগ পাওয়া গেছে। রাজবাড়ীতে এক ছাত্রীকে ধর্ষণের অভিযোগ উঠেছে গৃহশিক্ষকের বিরুদ্ধে। গোপালগঞ্জের কাশিয়ানীতে স্কুলছাত্রীকে ধর্ষণের পর আপত্তিকর ছবি ইন্টারনেটে ছড়িয়ে দেওয়ার ঘটনায় অভিযুক্ত যুবককে গ্রেপ্তার করেছে পুলিশ। কিশোরগঞ্জের ভৈরবে মাদরাসাছাত্রী ধর্ষণ মামলার পলাতক আসামি এবং পটুয়াখালীর কলাপাড়ায় মাদরাসাছাত্রীকে যৌন নির্যাতনের ঘটনায় চার যুবককে গ্রেপ্তার করা হয়েছে। প্রতিনিধিদের পাঠানো খবর :\nহবিগঞ্জ ও বানিয়াচং : বানিয়াচংয়ে রবিবারের ঘটনায় প্রধান অভিযুক্ত কিশোরের বাড়ি উপজেলা সদরের যাত্রাপাশা মহল্লায়। এ ঘটনায় সে ও তার তিন সহযোগী পলাতক।\nনির্যাতিত মেয়েটির স্বজনরা জানায়, কিশোরটি প্রায়ই ওই ছাত্রীকে স্কুলে যাওয়া-আসার পথে উত্ত্যক্ত করত। রবিবার সন্ধ্যার পর ছাত্রীটি প্রকৃতির ডাকে সাড়া দিতে ঘরের বাইরে গেলে ওত পেতে থাকা কিশোর ও তার তিন সহযোগী জোর করে ছাত্রীকে হাত-পা বেঁধে একটি বিদ্যালয়ের মাঠে নিয়ে ধর্ষণ করে। পরে ছাত্রী বাড়িতে এসে বিষয়টি পরিবারকে জানায়। স্বজনরা তাকে বানিয়াচং উপজেলা স্বাস্থ্য কমপ্লেক্সে নিয়ে যায়। কর্তব্যরত চিকিত্সক সেখান থেকে তাকে ডাক্তারি পরীক্ষার জন্য হবিগঞ্জ সদর হাসপাতালে পাঠান। সেখানে সে চিকিত্সাধীন। এ বিষয়ে মামলার প্রস্তুতি চলছে।\nবানিয়াচং থানার ওসি রঞ্জন কুমার সামন্ত জানান, এ ঘটনায় অভিযোগ পেলে আইনি ব্যবস্থা নেওয়া হবে। তবে অভিযুক্তদের আটকে অভিযান চলছে।\nরাজবাড়ী : ছাত্রীকে (১০) ধর্ষণের অভিযোগে তার মা গতকাল সোমবার রাজবাড়ী থানায় একটি মামলা করেছেন। র্যাব-৮ ফরিদপুর ক্যাম্পের সদস্যরা আসামি মো. আনোয়ার ব্যাপারীকে (১৮) গ্রেপ্তার করে রাজবাড়ী থানায় সোপর্দ করেছে। আনোয়ার রাজবাড়ী সদর উপজেলার আলীপুর ইউনিয়নের বারবাকপুর গ্রামের মো. লতিফ ব্যাপারীর ছেলে।\nর্যাব-৮ ফরিদপুরের কম্পানি অধিনায়ক উপপরিচালক মেজর আব্দুল্লাহ আল মঈন হাসান জানান, গত রবিবার এক ব্যক্তি র্যাব ক্যাম্পে এসে অভিযোগ করেন। অভিযোগে বলা হয়, গত ২১ নভেম্বর রাত ৯টার দিকে আনোয়ার ব্যাপারী ওই ছাত্রীকে প্রাইভেট পড়ানোর সময় একা পেয়ে গলা টিপে হত্যার ভয় দেখিয়ে তাদের বসতঘরে ধর্ষণ করে পালিয়ে যায়। পরে অভিযুক্তের মা ও অন্যরা এর উপযুক্ত বিচারের আশ্বাস দেন। ২৮ নভেম্বর সন্ধ্যায় এ নিয়ে স্থানীয় লোকজন সালিস বৈঠক করে অভিযুক্তকে সামান্য তিরস্কার ও গালমন্দ করে বিষয়টির সমাধান হয়েছে বলে জানিয়ে দেয়। মেয়েটির পরিবার এ সালিস মেনে না নিলে অভিযুক্ত ও তাঁর পরিবার বিভিন্ন লোকজন নিয়ে ছাত্রীর পরিবারকে নানাভাবে ভয়ভীতি দেখায়।\nগোপালগঞ্জ : গতকাল সকালে গ্রেপ্তারকৃত রাজু আহমেদ (২৫) কাশিয়ানী উপজেলার পারুলিয়া গ্রামের আব্দুল হামিদ মৃধার ছেলে। এ ঘটনায় নির্যাতিত ছাত্রীর বাবা গত রবিবার রাতে কাশিয়ানী থানায় ধর্ষণ ও সাইবার অপরাধ আইনে মামলা করেছেন।\nকাশিয়ানী থানার ওসি মো. আজিজুর রহমান জানান, রাজু ওই ছাত্রীর সঙ্গে প্রেমের সম্পর্ক গড়ে তুলেছিলেন। একপর্যায়ে তিনি ছাত্রীটিকে ফাঁদে ফেলে ধর্ষণ করেন। তিনি মোবাইল ফোনে আপত্তিকর ছবিও তুলে রাখেন। সম্প্রতি তিনি এসব ছবি ইন্টারনেটে ছাড়েন। গোপালগঞ্জ সদর হাসপাতালে ছাত্রীর ডাক্তারি পরীক্ষা হয়েছে।\nভৈরব (কিশোরগঞ্জ) : গত ৬ জুনের ঘটনায় রবিবার রাতে পুলিশ ভৈরব রেলওয়ে স্টেশন এলাকা থেকে আসামি ইমন মিয়াকে (২২) গ্রেপ্তার করে। তিনি ভৈরব শহরের পঞ্চবটি বউবাজার এলাকার গোলাপ মিয়ার ছেলে। গতকাল তাঁকে কিশোরগঞ্জ জেলহাজতে পাঠানো হয়েছে। এর আগে এ মামলার আরেক আসামি আশিক (২০) গ্রেপ্তার হন। মামলার প্রধান আসামিসহ দুজনকে এখনো গ্রেপ্তার করতে পারেনি পুলিশ।\nইমনের মা পারুল বেগমের দাবি, তাঁর ছেলে ও এক ভাইকে ষড়যন্ত্র করে মামলায় আসামি করা হয়েছে।\nমামলার তদন্ত কর্মকর্তা মো. মাসুদুর রহমান জানান, মেয়েটিকে একাধিক ব্যক্তি ধর্ষণ করে বলে মেডিক্যাল রিপোর্টে আলামত পাওয়া গেছে। ঘটনায় ইমন জড়িত বলেও তদন্তে প্রমাণ পাওয়া গেছে।\nকলাপাড়া (পটুয়াখালী) : নীলগঞ্জ ইউনিয়নে গত রবিবারের ঘটনায় গ্রেপ্তারকৃতরা হলেন মো. সরোয়ার হোসেন (২০), মো. নোমান (২০), মো. হাসান গাজী (২১) ও নাজমুল গাজী (২০)। তাঁদের বাড়ি কলাপাড়ার নীলগঞ্জ ইউনিয়নের কুমিরমারা গ্রামে। এ ঘটনায় নির্যাতিত ছাত্রীর বাবা আটজনের বিরুদ্ধে কলাপাড়া থানায় একটি মামলা করেন।\nমামলার তদন্ত কর্মকর্তা কলাপাড়া থানার এসআই আলমগীর জানান, অন্য আসামিদের গ্রেপ্তারে অভিযান চলছে।


বিদায় নিচ্ছে মটোরোলা! - ভিন্ন খবর\nHome Technology বিজ্ঞান এবং প্রযুক্তি বিদায় নিচ্ছে মটোরোলা!\nআর বাজারে থাকছে না বিশ্বের প্রথম মোবাইল উৎপাদনকারী প্রতিষ্ঠান মটোরোলা। প্রযুক্তি বাজার থেকে একেবারে বিদায় নিচ্ছে এ মোবাইল ব্র্যান্ডটি। কয়েকদিন হলো প্রতিষ্ঠানটির বর্তমান মালিকানা প্রতিষ্ঠান লেনোভো মটোরোলাকে বিদায় জানানোর সিদ্ধান্ত নিয়েছে বলে ঘোষণা দিয়েছে। ফলে পৃথিবীর প্রথম মোবাইল উৎপাদনে আসা মটোরোলাকে আর হয়তো দেখা যাবে না ফোন বাজারে।\nতবে মটোরোলার নাম বাদ দিলেও এর ফোন বিভাগের নাম হিসেবে মটোরোলা মোবিলিটি নামটি ব্যবহার করবে লেনোভো। ফলে ফোন ও পরিধেয় প্রযুক্তিপণ্যের ক্ষেত্রে ‘মটো’ ও ‘ভাইব’ নাম দুটি এখনো দেখা যেতে পারে।\nক্রমাগত লোকসানে থাকা মটোরোলাকে ২০১৪ সালে গুগলের কাছ থেকে অধিগ্রহণ করে নেয় চীনের প্রযুক্তিপণ্য নির্মাতা প্রতিষ্ঠান লেনোভো। কিন্তু অধিগ্রহণের পরে এ প্রতিষ্ঠানটি দিয়ে ব্যবসায় তেমন সুবিধা করতে না পেরে লেনোভো ফোন বাজার থেকে মটোরোলা নামটি একেবারেই মুছে দেয়ার সিদ্ধান্ত নিয়েছে।\nতবে ঠিক কবে নাগাদ মটোরোলাকে বাজার থেকে বিদায় নিতে হচ্ছে সে ব্যাপারে এখনো কোন তথ্য পাওয়া যায়নি। নতুন বছরের শুরুর দিকেই এটিকে বিদায় জানাতে হতে পারে বলে মন্তব্য করেছেন বাজার বিশ্লেষকগণ।


নিজস্ব প্রতিবেদক, মৌলভীবাজার : পর্যটন ও প্রবাসি জেলা মৌলভীবাজারে প্রথমবারের মতো অনুষ্ঠিত হলো ম্যারাথন। এতে বাংলাদেশ, শ্রীলংকা, কোরিয়া এবং ভারতের ৩৫০ জন দৌড়বিদ অংশগ্রহণ করেন। দৌড়ান ছিমছাম-পরিচ্ছন্ন শহরের প্রশস্ত সড়কে, চা-বাগান, পাহাড় আর সবুজ বনানীর পাদদেশে পিচঢালা পথে।\nদৌড় শেষে দেশ-বিদেশের দৌড়বিদেরা বলেন, ‘কলকাতার পরই মৌলভীবাজার ট্র্যাকিং, এটা রানারদের জন্য ওয়ান্ডারফুল জায়গা।’ আয়োজক ও স্বেচ্ছাসেবীদের আন্তরিকতা, শৃঙ্খলা; সবমিলে মুগ্ধতা প্রকাশ করেন দৌড়বিদেরা।\nসাইক্লিং কমিউনিটি এবং মৌলভীবাজার রানার্স ক্লাবের আয়োজনে শুক্রবার (২২ নভেম্বর) অনুষ্ঠিত হয় ২১ কিলোমিটার হাফ এবং সাড়ে ৭ কিলোমিটারের “সুমাফুড মৌলভীবাজার ম্যারাথন ২০১৯”।\nমৌলভীবাজার শহর মুখরিত হয়ে ওঠে সারা দেশ থেকে আসা প্রতিযোগিদের পদাচরণে। এই প্রতিযোগিতার মাধ্যমে পর্যটন জেলা মৌলভীবাজারকে সারা দেশের সামনে তুলে ধরতে চান আয়োজকরা।\nপৌর শহরের মেয়র চত্বর থেকে ২১ কিলোমিটারের হাফ ম্যারাথনটি শুরু হয়ে কমলগঞ্জের ছয়চিড়ি দিঘী পর্যন্ত যায়। সেখান থেকে আবার মৌলভীবাজার জেলা স্টেডিয়ামে ফিরে শেষ হয় দৌড়। মিনি ম্যারাথনটি মেয়র চত্বর থেকে শুরু হয়ে কালেঙ্গা বাজার ঘুরে মৌলভীবাজার জেলা স্টেডিয়ামে ফিরে শেষ হয়।\nম্যারাথনে অংশ নেয়া প্রতিযোগিরা মৌলভীবাজার শহর, স্টেডিয়াম, চা-বাগান, দৃষ্টিনন্দন সড়ক, ধলাই নদী ও ঐতিহাসিক দীঘিসহ বিভিন্ন পর্যটন স্পট অতিক্রম করেন। যা মৌলভীবাজার জেলার পর্যটন সম্ভাবনাকে আরো একধাপ এগিয়ে নেবে বলেন মনে করেন আয়োজকরা। এই আয়োজনকে ঘিরে গত ১ মাস ধরে প্রচার কাজ এবং সফল ভাবে সম্পন্ন করার জন্য প্রস্তুতি নেন আয়োজকরা।\n২১ কিলোমিটারের হাফ ম্যারাথনে পুরুষদের প্রতিযোগিতায় প্রথম হন ইমান হোসেন, দ্বিতীয় মো. সাজ্জাদ হোসেন এবং তৃতীয় হয়েছেন মো. সিজান হোসেন।\n২১ কিলোমিটারের হাফ ম্যারাথনে নারীদের প্রতিযোগিতায় প্রথম হয়েছেন মৌসুমী আক্তার এপি, দ্বিতীয় হামিদা আক্তার জেবা এবং তৃতীয় হয়েছেন সাদিয়া মোনা।\nসাড়ে ৭ কিলোমিটারের কিলোমিটারের হাফ ম্যারাথনে পুরুষদের প্রতিযোগিতায় প্রথম হয়েছেন আবুল কাশেম, দ্বিতীয় হারুনুর রশীদ এবং তৃতীয় মনসুর আহমেদ।\nসাড়ে ৭ কিলোমিটারের কিলোমিটারের হাফ ম্যারাথনে নারীদের প্রতিযোগিতায় প্রথম হয়েছেন মরিয়ম আক্তার, মভি সূত্রধর অনু এবং তৃতীয় হয়েছেন রাবেয়া বুশরা।\nপ্রতিযোগিতা শেষে প্রধান অতিথি হিসেবে পুরষ্কার বিতরণ করেন সংসদ সদস্য নেছার আহমদ। বিশেষ অতিথি ছিলেন পুলিশ সুপার ফারুক আহমদ, পৌর মেয়র ফজলুর রহমান, জেলা আওয়ামী লীগ সাধারণ সম্পাদক মিছবাহুর রহমান প্রমুখ।\nম্যারাথনে অংশ নিতে আসেন সোয়ান ফোমের চেয়ারম্যান ৬৭ বছর বয়সী বির উদ্দিন। তিনি বলেন, মৌলভীবাজারের ম্যারাথন ট্র্যাক অসাধারণ একটা ট্র্যাক। পুরো আয়োজনটা রীতিমতো মুগ্ধ হওয়ার মতো।\nভারতের দৌড়বিদেরা বলেন, মৌলভীবাজারে বারবার আসতে চাই। এখানকার ট্র্যাক, এনভায়রনমেন্ট, আয়োজন, আতিথেয়তা সবকিছু অসাধারণ।\nশ্রীলংকার দৌড়বিদেরা বলেন, আশা করছি আগামী বছরও মৌলভীবাজারে ম্যারাথনের আয়োজন হবে। সে আয়োজনেও অংশগ্রহণ করতে চাই।\nবরগুনা থেকে এই ম্যারাথনে যোগ দিতে মৌলভীবাজার এসেছেন আসিফ মীর। তিনি বলেন, প্রাকৃতিক সৌন্দর্য’র এই জেলায় এত সুন্দর আয়োজন, তাই আসার লোভ সামলাতে পারিনি। প্রতিটি মানুষের সুস্থ থাকার জন্য, সুন্দর মানসিকতার জন্য নিয়মিত দৌড়া উচিত বলে মনে করেন এই প্রতিযোগী।\nমৌলভীবাজার সাইক্লিং কমিউনিটির মডারেটর ইমন আহমদ বলেন, এ বছর সুন্দরভাবে ম্যারাথন সম্পন্ন হয়েছে। প্রতি বছর ম্যারাথন আয়োজনের ইচ্ছা রাখি। প্রাকৃতিক সৌন্দর্যের লীলাভূমি, খনিজ সম্পদে ভরপুর প্রবাসী অধ্যুষিত মৌলভীবাজার জেলা। জেলার পর্যটনকে তুলে ধরতেই এই আয়োজন। ম্যারাথনে অংশগ্রহণকারী প্রত্যেককে একটি মেডেল এবং আয়োজকদের পক্ষ থেকে জার্সি দেওয়া হয়েছে। ম্যারাথনের শৃঙ্খলা রক্ষায় শতাধিক স্বেচ্ছাসেবক কাজ করেছেন। সকলকে ধন্যবাদও কৃতজ্ঞতা জানাই।\nমৌলভীবাজার জেলা ক্রিকেট কোচ এবং ম্যারাথন আয়োজক কমিটির সদস্য রাসেল আহমদ বলেন, ‘মৌলভীবাজারের তরুণদের মেধা ও মননের বিকাশ আমরা নিরন্তর কাজ করে যেতে চাই। সুমাফুড মৌলভীবাজার ম্যারাথন ২০১৯ এমনই একটি উদ্যোগ।\nমৌলভীবাজার সাইক্লিং কমিউনিটির মডারেটর সায়েম আহমদ বলেন, ‘আমরা প্রতিবছর ম্যারাথন প্রতিযোগিতার আয়োজন করতে চাই। তবে এক্ষেত্রে আর্থিক সংকট সামনে এসে দাাঁড়ায়। এ রকম আয়োজনে শিল্পপতি, ব্যবসায়ী ও ধনাঢ্যদের এগিয়ে আসা খুবই প্রয়োজন।\nএই ম্যারাথনের টাইটেল স্পন্সর সুমাফুড মৌলভীবাজার। হাফ ম্যারাথনকে সফল করতে জেলা ক্রীড়া সংস্থা ও পৌরসভা আয়োজকদের সহযোগিতা করে।